text:
«No si pâr bon a pensâ mâl, ma dispès si finìs par vê reson» al diseve Giulio Andreotti, che di politiche le saveve lungjonone. E ancje se no si pâr bon a lamentâsi simpri, il disinterès dai politics nostrans pai temis de lenghe furlane, de sô tutele e valorizazion, al fâs pardabon pensâ mâl dai nestris rapresentants e nol pues passâ intal cidinôr gjenerâl. Se za in sede di discussion de convenzion cu la Rai la marilenghe e jere stade “dismenteade” e tratade tant che une lenghe di serie B, il fat al è tornât a sucedi inte suaze de discussion de leç su la editorie. Un proviodiment dulà che si leve a meti dongje un Font pal pluralisim e pe inovazion inte informazion, che al covente a poiâ chei imprescj di comunicazion che no staressin sul marcjât di bessôi. Jenfri di chescj, a son gjornâi, radio e televisions in lenghe todescje, slovene, francese e ladine, ma no chei dai furlans come noaltris. Une vergogne, stant che la Costituzion e la Leç 482/99 no fasin nissune diference jenfri lis lenghis mancul pandudis che a àn di jessi prudeladis e judadis dutis.
Ma la vergogne no sta dome intal guvier talian che nol rispiete lis leçs dal Stât che al guvierne. E je ancje une seconde vergogne, dute nostrane: che di vê rapresentants che no son stâts nancje bogns di vierzi bocje sul teme. I sarts a àn fintremai fate une bataie presentant un emendament par cambiâ il proviodiment a pro de lôr lenghe, e cuant che la maiorance lu à refudât, in Sardegne a son vignûts jù ducj i sants dal Paradîs.
Invezit i furlans cidins, par pôre di movi pucis: ancje se la slovenofone Tamara Blazina e à fevelât dal Primorski Dnevnik, nissun altri deputât de Regjon si è mot par segnalâ la presince di sfueis o radios che a doprin la lenghe furlane. E cussì, la robe e riscjave di restâ platade, se nol fos stât il president de Assemblee de Comunitât Linguistiche Diego Navarria a denunziâle. Lui al è stât in vuaite, intant che i nestris parlamentârs a durmivin. Par trop ancjemò scugnarìno gloti dut chest disinterès pe nestre lenghe di bande di chei che o vin sielzût tant che sorestants? ❚
✒ Walter Tomada
Leç pe editorie Une vergogne dute nostrane: rapresentants che nancje a vierzin la bocje............
«No si pâr bon a pensâ mâl, ma dispès si finìs par vê reson» al diseve Giulio Andreotti, che di politiche le saveve lungjonone. E ancje se no si pâr bon a lamentâsi simpri, il disinterès dai politics nostrans pai temis de lenghe furlane, de sô tutele e valorizazion, al fâs pardabon pensâ mâl dai nestris rapresentants e nol pues passâ intal cidinôr gjenerâl. Se za in sede di discussion de convenzion cu la Rai la marilenghe e jere stade “dismenteade” e tratade tant che une lenghe di serie B, il fat al è tornât a sucedi inte suaze de discussion de leç su la editorie. Un proviodiment dulà che si leve a meti dongje un Font pal pluralisim e pe inovazion inte informazion, che al covente a poiâ chei imprescj di comunicazion che no staressin sul marcjât di bessôi. Jenfri di chescj, a son gjornâi, radio e televisions in lenghe todescje, slovene, francese e ladine, ma no chei dai furlans come noaltris. Une vergogne, stant che la Costituzion e la Leç 482/99 no fasin nissune diference jenfri lis lenghis mancul pandudis che a àn di jessi prudeladis e judadis dutis.


c: text/html

text:
Intant che la manarie dai tais ai fonts regjonâi e met a risi la sô sorevivence, pal tierç an di file al Vinitaly il Friûl al a fevelât in marilenghe, propit in graciis de sô radio libare. La agjenzie regjonâl E.R.S.A., sotentrade chest an a “Turismo FVG” pe organizazion dal stand regjonâl, e à di fat sielzût Radio Onde Furlane tant che biliet di visite inte manifestazion internazionâl veronês. Si saran inacuarts che la storiche emitente, ni plui ni mancul dal nestri vin, e je un prodot “tipichementri furlan”. Ma cemût nus varano viodûts i visitadôrs forescj? “Lis reazions a son stadis in gjenerâl une vore positivis, cuntune buine disposizion dal public no furlan, che al à viodût il Friûl tant che un compart unic, ancje cu la sô proprie comunicazion in lenghe”, al conte il gjornalist Enrico Turloni, che al è stât daûr ae kermesse in prime persone. Un curiôs jenfri ducj: l’imprenditôr venit Giovanni Rana, che si è svicinât cun interès al stand, riclamât de acuile in biele viste.
Natascia Gargano
CULTURE – Vinitaly par furlan............
Intant che la manarie dai tais ai fonts regjonâi e met a risi la sô sorevivence, pal tierç an di file al Vinitaly il Friûl al a fevelât in marilenghe, propit in graciis de sô radio libare. La agjenzie regjonâl E.R.S.A., sotentrade chest an a “Turismo FVG” pe organizazion dal stand regjonâl, e à di fat sielzût Radio Onde Furlane tant che biliet di visite inte manifestazion internazionâl veronês. Si saran inacuarts che la storiche emitente, ni plui ni mancul dal nestri vin, e je un prodot “tipichementri furlan”. Ma cemût nus varano viodûts i visitadôrs forescj? “Lis reazions a son stadis in gjenerâl une vore positivis, cuntune buine disposizion dal public no furlan, che al à viodût il Friûl tant che un compart unic, ancje cu la sô proprie comunicazion in lenghe”, al conte il gjornalist Enrico Turloni, che al è stât daûr ae kermesse in prime persone. Un curiôs jenfri ducj: l’imprenditôr venit Giovanni Rana, che si è svicinât cun interès al stand, riclamât de acuile in biele viste.

robotstxt: allowed

filter: keep


text:
Al nas tor dal 347 intune famee impuartante di Stridon, citât che no si sa ben dulà poiâle su la cjarte gjeografiche. Cualchidun al dîs Bosgne, altris Dalmazie o Panonie. La ipotesi plui atendibile e indiche un lûc jenfri Emona (Lubiane) e Aquilee. Culturalmentri Jeroni si forme propit a Aquilee, ma si trasferìs prest a Rome, ancjemò prin di jessi batiât, par seguî lis lezions di gramatiche latine tignudis di Elio Donato, considerât un dai plui grancj inteletuâi dal moment. La culture dal zovin iliric e je fondade sui autôrs de classicitât, massimeme Virgjili e Ciceron. A Rome al fâs une vite disordenade: al studie tant ma al frecuente ancje i ambients plui degradâts: “intal mieç des deliziis di Rome, miscliçât intal bal cu lis frutatis plui zovinis”. Ma prest al sint fuarte la bisugne di une conversion radicâl te sô vite. Al tache a visitâ lis catacombis. Al reste impressionât de vite dai martars e cussì, inte gnot di Pasche dal 366 si fâs batiâ dal Pape Liberi e si sposte a Treviri, intal cûr de Europe, là che al cjape sù la vocazion monastiche. Lu cjatìn di gnûf a Aquilee intun periodi che al va dal 370 al 374. Ma il so spirt stranît e tormentât lu mene intal desert di Calcide, dongje di Antiochie, là che al cîr la pâs cu la vite solitarie, la preiere, la pinitince. Ma intal 378 al sint fuarte la esigjence di progredî inte dotrine, ingomeât ancje de ipocrisie di tancj muinis che si contindevin il primât de santitât. Al impare le lenghe ebraiche, al seguìs a Antiochie la vuide di Apolinâr di Laodicee, al cjape i vôts e al comence a scrivi chê opare esegjetiche e dotrinâl monumentâl che lu fasarà deventâ un dai plui grancj paris de Glesie. Simpri incuiet, al bandone Antiochie par Costantinopolis, là che Gregori Nazianzenus lu inmaghe instradantlu a studiâ i tescj dai Paris. Al cjape sù la opare di Eusebi di Cesaree, il Chronicon, la storie dal mont struturade su plui colonis, une par ogni popul, cu le linie dal timp che e scor evidenziant ce che al capitave, in chel stes moment, in Egjit, in Grecie, in Asie minôr, a Rome. Une vision cetant moderne e plene di particolârs interessants tirâts fûr di une tradizion milenarie. Cuant che al torne a Rome al è deventât une autoritât, tant che il Pape Damâs, deventât so amì, i da il compit di voltâ la version greghe de Bibie par latin. Un lavôr che lu impegne par plui di vincj agns. Muart il Pape, la Curie romane, invidiose e superficiâl, e tache une opare di distruzion de sô figure, sporcjantle di cjacaris e di babeçs che no vevin nissune corispondence cu la veretât. Chest lu ingomee tant, che tal 385 al bandone la citât eterne par stabilîsi a Betlem, là che dut al è tacât a jessi inte sô concezion profondementri cristiane de storie dal mont. Chi al scree un munistîr e ancje un ospitâl pai pelegrins che a indreçavin la lôr strade viers Jerusalem. Par trente agns al scrîf, al copie manuscrits, al met dongje une biblioteche straordenarie. Al mûr ai 3 di Setembar dal 420. ❚
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
✽✽ O varessin di cjalâ cheste tornade eletorâl cun distac, in mancjance di listis autonomistis o inschiriadis sul front identitari: ai eletôrs furlans ur mancjave cualsisedi pont di riferiment. O scugnìn ancje in cheste ocasion ribati cun fuarce che nissun partît, moviment o leghe talians a puedin rapresentâ i interès e lis aspirazions dal nestri popul.
✽✽ Cui che al deleghe i propris bisugns, che al met il so futûr intes mans di chescj siôrs e sioris, al fâs un dopli erôr: nol à a cûr i propris interès e si fide, dispès fasintsi scût de ideologjie, di une classe politiche locâl dal dut dipendente di chê romane.
Mi somein chei tifôs che, armâts di bandieris e di cocardis tricolôrs, a àn jempladis bar e ostariis pai europeans di balon, sgosantsi par une nazionâl che nus aparten dome “in maniere istituzionâl”, scuvierzintsi sfolmenâts patriots dal balon, fale dopo tornâ, magari blestemant, ae realtât dure de vite cuotidiane, segnade des sieltis centralistis simpri plui pesantis.
Il vôt pal sindic de proprie comunitât al scugnarès in dut câs metisi sul limit di cheste situazion parcè che, a ben che cuasi simpri condizionât de presince dai partîts, al rapresente vuê la uniche forme restade di democrazie direte. Chi però e va fate une distinzion tra comuns, escorporant des analisis chei che a son lâts ae balotazion.
✽✽ Intal câs dai elets al prin turni, o notìn une riduzion drastiche, a pet dal precedent confuartant di cinc agns indaûr, des listis che a àn il non – o almancul une part – par furlan. Intal comun di Cjas un Nert e Cas (che e à pierdût) e a Sauris Realizhare: un zûc di peraulis fra talian e sauran.
Un segnâl? O spietìn il neu elets e lis lôr zontis ae prove des Uti, de adesion o mancul ae Assemblee de comunitât linguistiche furlane, al rapuart insume che a volaran creâ cun chês comunitâts che a son daûr a movisi sul canâl identitari.
O rivìn a Pordenon e Triest, cetant significativis sul plan politic regjonâl se apont o resonassin daûr de logjiche dai partîts talians. Cun cheste vision des robis, al è ciert che lis vitoriis di Di Piazza e di Ciriani a spesis di Cosolini e Giust a segnin une sdramassadone pe Serracchiani e ancje par Bolzonello. Politics seris e coerents a varessin di vê za dadis lis dimissions. Ma, se a punîju e je stade propit la paronance di podê dimostrade in chescj timps, figurìnsi se a compiran un mot cussì nobil!
Par nô, autonomiscj simpri plui convints devant dal decjadiment dal stât centralist, ce cambial? Propit nuie.
✽✽ A Triest, inte lote eterne tra grups di interès su lis risorsis statâls, al è stât sostituît dome il gjestôr; a Pordenon, l’as cul Venit si rinfuarce: e nas une linie “maritime” veneziane, targade TS–PN, che di chê ancjemò une volte il Friûl al rapresente la campagne di disfrutâ e di emargjinâ.
Dôs ultimis considerazions. La prime sul pês dai partîts tradizionâi che a mantegnin ancjemò une lôr fuarce: nol sarà facil e nancje automatic, par une gnove formazion autonomiste, il lôr ridimensionament. Il vôt a Tarcint lu dimostre: Walter Tomada al veve dutis lis carateristis par podê jessi elet in alternative, ma la “vecje politiche” e à vude la miôr.
✽✽ La seconde e je forsit chê plui impuartante: a son falîts in maniere misare i referendums pe union dai Comuns. Ancje chi, lis dimissions dal assessôr Panontin a saressin dovudis, viodût il so impegn, ancje finanziari, in chest sens.
Cuant che ai citadins tu ur dâs la pussibilitât di esprimi la proprie volontât a pet des riformis istituzionâls, il risultât al va inte direzion opueste a chê sielte e imponude de zonte Serracchiani.
Ce fin varessino fatis lis Uti, la riforme sanitarie, il disfasiment des Provinciis se il popul al ves podût dî la sô? ❚
✒ Dree Valcic
(L)INT FURLANE. Il zûc di lodui dal risultât eletorâl............
✽✽ O varessin di cjalâ cheste tornade eletorâl cun distac, in mancjance di listis autonomistis o inschiriadis sul front identitari: ai eletôrs furlans ur mancjave cualsisedi pont di riferiment. O scugnìn ancje in cheste ocasion ribati cun fuarce che nissun partît, moviment o leghe talians a puedin rapresentâ i interès e lis aspirazions dal nestri popul.


text:
Mai – PRIME PAGJINE – L’EDITORIÂL. La euroregjon asintomatiche. Ce che nus disin i efiets de pandemie in Friûl / (L)INT AUTONOMISTE. Scuvierzìn daurman la nestre vacine / PAGJINE 2 – Federico Morocutti e la sô Radio Tausia / Cuarantene, timp di passion(s) / UNE FURLANE A ROME. La lezion antivirus Brusaferro / UN FURLAN A MILAN. A cjace di bufulis sui social / PAGJINE 3 – E jere une volte la Regjon Speciâl / PAGJINE 4 – FEMINIS FURLANIS FUARTIS. Elena Fabiani, la ultramaratonete che e sfide i limits corint par 24 oris | Elena Fabian. Il profîl / PAGJINE 5 – PATRIARCJIS FÛR DAL ORDENARI. LA STORIE – La bataie di Bant di Morsan / PATRIARCJIS FÛR DAL ORDENARI. I PROTAGONISCJ – La ultime vitorie dai difensôrs de nestre tiere / PAGJINE 6 – La cuarantene no ferme il svol de acuile / Partecipazion sintude pe iniziative social “#fûrlabandiere!” / PAGJINE 7 – Par cuant la television par furlan? Pai 32 di Mai? / Zorç Jus, l’inventôr de nestre bandiere di vuê / PAGJINE 8 – FRIÛL EUROPE. La Ue e prove a salvâ la muse: ancje tai conflits, la strade europeane e je la uniche par saltâ fur de crisi dal Covid-19 / AUSTRIE. A tutele dal prossim: lis organizazions regjonâls dai vigjii dal fûc in Austrie / SLOVENIE. Gurize e Nova Gorica, la cooperazion no si ferme / PAGJINE 9 – PAN E SALAM. Il re al è crot / Pal furlan la emergjence e je la indiference / Il dificil cunfin tra sigurece e dirits / PAGJINE 10 – “Incuintri al doman”. Il grant sucès in rêt dal imni che al concuiste i furlans / E al larà dut ben. Dut al larà ben. O tornarìn a zuiâ e a ridi insiemi / “Artiscj F-VJ”, clamin la nestre int a fâ i spetacui a pene pussibil/ PAGJINE 11 – LA TIERE E LA GREPIE. La pro
duzion furlane doc al sest puest in Italie / LIBRIS SIMPRI BOGNS. Varis autôrs, Glesie in Friûl, Udin, 2010 / IL FERÂL. Cuarte pontade. Autonomie come categorie spirituâl / IL STROLIC DI BETE. Mai, il mês des sagris “smart” / PAGJINE 12 – LA CUINTRISTORIE DE OCUPAZION VENEZIANE – Diligite iustitiam. La vôs de Leç / CE SUCEDEVIAL IN CHÊ VOLTE TAL MONT? Biel tornant de Ongjarie //
*** I articui a son disponibii fracant sul titul. Buine leture


text:
“’Na vita dedicada a scuierzi alc ch’al busina tal ciâf e tal côr, a voltis, a po fâ rindi il timp mal strassât, butât via come un vivi sensa storia, sensa impein e sensa scopo.
Rico al era cunvint che la ciarta che al veva sot man alc a veva pûr da disi. Scrita in ta ‘na mistura di furlan e talian a platava ta li’ paraulis un cualchiciossa di misterious (…)”
Cussì e scomence la prime des nûf contis che a formin il libri di Dani Pagnucco che al à vût vinçût il premi S. Simon intal 2002.
La lenghe doprade e je chê di là de aghe, che e pâr sintî la influence dal talian o dal venit plui che no il furlan centrâl (talianisims tant che marmo p. 10, fenomeno, p. 13, modo, p.14, decoro p. 43, scavos, p. 59 e parfin massimo impegno p. 60). Ma, dut câs, di furlan si trate.
Lis contis a son fatis sù dutis su chel stes scheme: la presentazion dal contest, il paîs, la comunitât, l’ambient naturâl, il personaç. Dome cuant che il letôr al à clare la situazion, al tache il fat impuartant che al constituìs il centri de storie.
Storiis di ‘pierdints’ (loosers, si dîs cumò, cul tiermin inglês), personis che la societât e sburte in bande, o ben che si butin in bande di bessôi cuant che no rivin a stâi daûr al mont.
Mont che al pues jessi rapresentât dal zûc de more (e culì Dani al mutive une analisi che e sarès une vore interessante di lâ in dentri sui mecanisims psicolgjics che chest zûc lu governin). O ben il mont al podarès sedi chel fì e chel om lontans che no si sa plui nuie di lôr. O ancjemò un predi gnûf che al gambie dute la fisionomie di une comunitât e che nol bassile daûr di un puar biât. O ancjemò un fat, un alc ‘fôr da li robis clamadis normâls’ che al ven a disladrosâ il çurviel di une puare fantate.
A fasin di contor a chescj personaçs, altris figuris di une umanitât mo tenare, mo buine, mo triste. Triste cuant che no perdone la deviazion da lis regulis, come chê di vê un frut fûr dal matrimoni. Ma ancje straordenarie come il predi che, cuant che il cjocat dal paîs si presente in glesie blestemant intant de messe, invezit di rabiâsi si cjape lui la colpe par vie che nol veve fat avonde par chel puarin.
La prime e la ultime conte si colorin ancje un tichinin di zâl, cun Rico e Caterina impegnâts a risolvi enigmis leadis a schiriis di peraulis misteriosis.
Insumis un libri scrit cun ‘man sigure e cun paronance de lenghe’, un biel libri.
✒ Laurin Zuan Nardin
SIMPRI BOGNS. Dani Pagnucco, Sgarfant di sera, Udin, 2003............
“’Na vita dedicada a scuierzi alc ch’al busina tal ciâf e tal côr, a voltis, a po fâ rindi il timp mal strassât, butât via come un vivi sensa storia, sensa impein e sensa scopo.


text:
Un gnûf “front”, daspò la sbregade cun chel vieri. Al nas Patrie Furlane, moviment politic che al tire dongje, dal moment, une ventine di esponents, pal plui chei lâts vie di Front Furlan e di Identitât e Inovazion. La notizie e la scree dal gnûf moviment autonomist e je buride fûr daspò il divorzi ecelent di Front Furlan di Federico Simeoni, il conseîr provinciâl che doi agns za fa, cul so “Vonde Monadis” al cjapà un seç a Palaç Belgrât (12.547 preferencis, il 5,74% dai vôts, risultâts storic par un grup che al coreve di bessôl e cence aleancis cui grancj partîts). Po il rapuart cun Front Furlan si è consumât. E l’unic elet nus à spiegât: “Si son metûts tal cjâf di jessi une sorte di M5S furlan, lassant de bande la cuistion identitarie e imbraçant une contestazion totalizant al sisteme. O varès scugnût domandâ ogni dì lis dimissions di Fontanin e cjapâ posizion contrarie su dut e ducj. Al jere impussibil”, al comente Simeoni. “Mi soi metût di traviers plui e plui voltis, dentri dal partît. La gnove linie e à fat lâ vie tancj aderents a Front Furlan, pûr di no inviâ cavîi. Jo e chei che a sostignivin la cuistion de identitât o sin finîts in minorance al congrès di Setembar. L’ultin diretîf mi à metût denant di un aut-aut: o o seguivi lis indicazions, o o jeri fûr. Jo o ai firmât lis dimissions in blanc e cualchidun al à cjolt chel toc di cjarte e lu à puartât in Provincie, al protocol. Al jere scrit che mi dimetevi di conseîr provinciâl. Chest no mi à plasût e o ai vût miôr lâ vie”.
LA ADESION
E duncje cumò l’abraç cun Patrie Furlane. Ai 14 di Mai, il segretari dal partît Oscar Olivo lu à fat savê cun tant di comunicât stampe e foto di Simeoni che al firme la adesion. Patrie furlane e Simeoni a vevin za colaborât di resint. Par esempli, presentant la “Letare vierte ai candidâts a Governadôr dal Venit”, in merit aes lôr posizions sul tornâ di Cint e Sapade al Friûl. Sul program de gnove fuarce politiche, nus spieghe Simeoni: “O volìn prudelâ la autonomie furlane e determinâ un cambi di ategjament trasversâl, propositîf e di racuardi des tantis istancis economichis e sociâls presintis in Friûl. O tirarìn dongje dutis lis fuarcis e lis personalitâts interessadis a difindi chescj aspiets. Par chest, o sarìn pronts e atîfs sul teritori”. Obietîf al è chel des prossimis elezions regjonâls. “O sin a pene nassûts, ai 3 di Avrîl o vin depositât il nestri Statût, cumò o stin distribuint i incarics operatîfs dentri dal moviment. Ma o stin organizant ancjemò manifestazions par fâsi cognossi e par incressi il nestri sindicât teritoriâl. Ai 6 di Jugn o sarìn a Sant Zorç de Richinvelde par memoreâ il Patriarcje Bertrant di Aquilee, tal inovâl de coparie”.
UN VOLI ATENT AE MITTELEUROPE
Contats cun altris fuarcis politichis? “O sin trasversâi a ducj. O vin vût incuintris e moments di confront cun sindics e esponents dal mont autonomist, o vin fevelât ancje cun Fontanin e cun cualchi eurodeputât. Po o vin inviâts contats cun politics di Slovenie, Carinzie e Baviere. Chest par vie che plui che ae realtât taliane o volìn cjalâ a chês dal Centri Europe. E je cu la Mitteleurope che il Friûl si è relazionât in passât e si relazione vuê dal pont di viste economic”, al rispuint Simeoni.
Su la aree politiche di colocament – centri drete o centri çampe – Patrie furlane e vûl jessi super partes. No viodin spazis di condivision ni di ca, ni di là, ma si dîs sigure che si insinuarà in chei lassâts libar dai doi schiriaments storics. “O volìn jessi sul teritori, fevelâ cul teritori, par rapresentâ e sostignî i furlans e il tiessût economic de nestre Patrie”. ❚
Oscar Puntel
Il gnûf moviment politic rivât te galassie dal furlanisim: Patrie Furlane. cu la adesion di Federico Simeoni, conseîr provinciâl ex Front Furlan............
Un gnûf “front”, daspò la sbregade cun chel vieri. Al nas Patrie Furlane, moviment politic che al tire dongje, dal moment, une ventine di esponents, pal plui chei lâts vie di Front Furlan e di Identitât e Inovazion. La notizie e la scree dal gnûf moviment autonomist e je buride fûr daspò il divorzi ecelent di Front Furlan di Federico Simeoni, il conseîr provinciâl che doi agns za fa, cul so “Vonde Monadis” al cjapà un seç a Palaç Belgrât (12.547 preferencis, il 5,74% dai vôts, risultâts storic par un grup che al coreve di bessôl e cence aleancis cui grancj partîts). Po il rapuart cun Front Furlan si è consumât. E l’unic elet nus à spiegât: “Si son metûts tal cjâf di jessi une sorte di M5S furlan, lassant de bande la cuistion identitarie e imbraçant une contestazion totalizant al sisteme. O varès scugnût domandâ ogni dì lis dimissions di Fontanin e cjapâ posizion contrarie su dut e ducj. Al jere impussibil”, al comente Simeoni. “Mi soi metût di traviers plui e plui voltis, dentri dal partît. La gnove linie e à fat lâ vie tancj aderents a Front Furlan, pûr di no inviâ cavîi. Jo e chei che a sostignivin la cuistion de identitât o sin finîts in minorance al congrès di Setembar. L’ultin diretîf mi à metût denant di un aut-aut: o o seguivi lis indicazions, o o jeri fûr. Jo o ai firmât lis dimissions in blanc e cualchidun al à cjolt chel toc di cjarte e lu à puartât in Provincie, al protocol. Al jere scrit che mi dimetevi di conseîr provinciâl. Chest no mi à plasût e o ai vût miôr lâ vie”.


text:
L’om denant dal so limit
1 1 Peraulis di Qoelet, fi di David, re di Gjerusalem.
2 Nuie di nuie, al à dit Qoelet,
nuie di nuie: dut al è nuie.
3 Ce vuadagn i vegnial mo al om di dute la fadie,
di dut ce che si lambiche sot dal soreli?
4 Une ete e va e une ete e ven;
cun dut a chel la tiere e je simpri ferme.
5 Il soreli al jeve, il soreli al va a mont
e al spessee a lâ tal so puest.
6 L’aiar al va viers misdì e al volte a tramontane.
L’aiar, tal so viaç, nol fâs che vultulinâ:
al torne simpri tai siei vuluçs.
7 Ducj i flums a scòrin viers dal mâr
e il mâr no si jemple mai;
i flums a tòrnin simpri a scori
viers dal lûc là ch’a van scorint.
8 Ogni discors al reste a mieç,
parcè che l’om nol rive a finîlu.
Il voli no si pas di ce ch’al viôt,
ni l’orele no si jemple di ce ch’e sint.
9 Ce ch’al è stât al è ce ch’al sarà,
ce ch’al è stât fat al è ce che si fasarà.
Nol è nuie di gnûf sot dal soreli.
10 Cualchi volte si sint a dî:
“Cjale po! Cheste e je une novitât”.
Ma cheste e je za stade
tai secui prin di nô.
11 No ’nd’è ricuart dai viei
e no ’n’ sarà nancje di chei ch’a vignaran
par chei ch’a saran dopo di lôr.
12 Jo, Qoelet, o soi stât re di Israel in Gjerusalem. 13 Mi soi metût d’impegn par cirî e par resonâ, midiant de sapience, sun dut ce ch’al capite sot dal soreli. Al è un lavôr mostro chest che Diu ur à dât ai oms par ch’a fadìin in merit. 14 Cussì o ài viodudis dutis lis voris che si fàsin sot dal soreli e o ài concludût che dut al è nuie e un lavorâ cence costrut.
15 Ce ch’al è stuart no si pò dreçâlu,
ni ce ch’al mancje no si pò metilu in cont.
16 O resonai cussì dentri di me. “Ve’: o soi deventât plui grant e plui savi di chei ch’a àn regnât prin di me in Gjerusalem; il gno cjâf al à cuistât unevore di sapience e di sience. 17 Ma dopo di jessimi metût a cirî la sapience e la sience, la matetât e la stupiditât, o soi rivât a la conclusion che ancje chest al è un lavôr cence costrut, parcè che
18 là ch’and’è cetante sapience and’è unevore di scombatiment,
e se si cres te sience, si cres ancje tal dolôr.


text:
Chest an cu ven, 2011, al sarà marcât, par di plui, cun doi fats che nus rivuardin ancje nô tant che furlans, un che si podarès clamâlu plui di dut burocratic (ma che al devente ancje politic) e un plui politic: il censiment de int dal Stât Italie e l’inovâl dal stes Stât, che al tacà a vê chel implant che o viodìn inte plui part dal so teritori, propit intal an 1861.
Clarementri, cheste date no varès di rivuardâ il Friûl, che al è stât cjapât e ocupât in dôs butadis seguitivis: un toc, chel udinês, dal 1866 e chel altri, ven a stâi chel gurizan daspò dal flagjel de vuere 1915/18.
Jo, che no soi par nuie seneôs di fâ fieste par un cjadalan di chê fate, o speri che chi di nô, che se nol è altri che par rispiet de matematiche i 150 agns a varessin di colâ dal 2016, si vedi di lassâ di bande, almancul par cumò, e magari par simpri, lis celebrazions che a son magari cussì no bielzà programadis, e tacadis, ancje chenti vie.
(Ce che al vûl dî cuant che no si cognòs la storie!)
Che in Friûl no si vedi di fâ fieste par chest inovâl al varès di sei un fat logjic: cemût si fasial a fâ fieste esaltant un fat che nus viôt vitimis, tant che la plui part de int cjapade dentri intun Stât che al è il risultât de prepotence e dal imbroi?
O varessin, impen, profitant di cheste ocasion di corot, di cirî di lâ a font sui fats de storie vere che nus à fats colâ inte vuate «taliane». A son stâts, in chescj agns, publicâts studis impuartants e documentâts che a puedin fânus lûs mostrantnus la storie vere, che chê che nus àn passûts cu la lôr scuele e je poiade su la falsetât, al pont che a son rivâts adore di convincinus che il diaul al è muart di frêt.
O fasaressin ben, o pensi, di fâ un tant: par nestre documentazion, par procurâ di colmâ cualchi grande concje che i sin colâts dentri midiant di une scuele bausarie e, salacor, nus zovarès ancje a nô par cjapâ il spirt che al covente par ripiâ a scombati cun plui cognizion e snait pe nestre vere nazion, che no je di sigûr no chê taliane. Mandi!
Rem Spicemei
Visepente,
ai 19 di Lui dal 2010
ATUALITÂT – Letaris: Un imbroi clamât Italie............
Chest an cu ven, 2011, al sarà marcât, par di plui, cun doi fats che nus rivuardin ancje nô tant che furlans, un che si podarès clamâlu plui di dut burocratic (ma che al devente ancje politic) e un plui politic: il censiment de int dal Stât Italie e l’inovâl dal stes Stât, che al tacà a vê chel implant che o viodìn inte plui part dal so teritori, propit intal an 1861.


text:
E sarà forsit la cuinte, seste volte che tai ultins dîs, cuindis agns o vin sintudis lis peraulis “rilanç”, “svolte”, “gnûf cors”, dutis riferidis ae mont dal Friûl. Plui o mancul a ogni gnove zonte regjonâl o a ogni tornade aministrative. Ma dopo, il copion al è simpri chel: biei pensîrs, grancj dissens, cunvignis su cunvignis, peraulonis, progjets su progjets, cualchi ent o consorzi di screâ par svecjâ ce che al jere prin, e po dopo alc di bon dut câs al salte fûr; ma al zîr di gjostre des elezions daspò, si torne a meti dut in discussion. Un cjapiel chest che nol vûl jessi chel dal solit bastian contrari, ma invezit chel di un alarme necessari par meti in vuardie i otimiscj incurabii, cumò che de Cjargne a son partîts i tredis “tweets”.
IL SBURT DI BROLLO
Che il gnûf sindic di Tumieç al vedi man cu la comunicazion no son dubis: lu stan imparant ancje chei che no lu cognossevin prime des elezions de Primevere stade. E che Brollo al rivi a fevelâ in maniere di scjaldâ cui che aromai al jere za rassegnât, al è un altri dât di fat. Ducj però cumò i fasin la paisse: dal sigûr, plui int al rivarà a coinvolzi, plui pussibilitâts di sucès al podarà vê, tignint di voli soredut la Regjon che intant – cu la Serracchiani – e à tacât a costruî il percors viers i Stâts Gjenerâi de Mont. Brollo al à fat tredis propuestis, tacant dal butâ il non di Tumieç tant che candidât a citât alpine dal an pal 2015; po dopo il Zoncolan, come cjase dai sports di mont, no dome di schi e biciclete ma ancje di deltaplan, parecleve e downhill. Passant ae economie, si è tornade a tirâ fûr la propueste che aromai ducj a van predicjant di un pâr di agns in ca, vâl a dî chê de burocrazie zero e dai disgravis fiscâi. Impensìnsi che la presidente Serracchiani, tal film di Spinotti e à dit a clâr che l’acuardi cul guvier al è in pratiche fat. Viodarìn. Lant indenant, Brollo al à pensât ancje a une gnove fieste par esaltâ la cusine, l’artesanât e la agriculture de Cjargne; a une scuele di musiche e a une dal len, plui une scuele di alte profession inmaneade de Universitât; al mini idroeletric tes roiis; al completament de bande largje cul svilup di un “puart digjitâl” a Damâr…
LIS REAZIONS DAI COLEGHIS
Il prin a rispuindi al è stât Renato Carlantoni, sindic di Tarvis, che al à volût prime di dut ricuardâ la unicitât de Mont dal Friûl, che e va dal Plan dal Cjaval al Peralbe, di Fusinis aes vals dal Nadison. Ancje lui al à fevelât di defiscalizazion al 50% par impresis e fameis, de necessitât di lavorâ par aumentâ e par miorâ albiercs e struturis turistichis, di pensâ a une riorganizazion dai comuns che no tegni cont dome dal numar di abitats ma ancje de estension teritoriâl, e de necessitât di pensâ prime che al grant a nivel di formazion universitarie ae difese des scuelis superiôrs che a riscjin di sparî.
Ancjemò plui concret il sindic di Forgjarie, Pierluigi Molinaro: secont lui si dovarès ricognossi contribûts particolârs ai zovins che a cirin cjase, come pûr a chei che a decidin di vierzi une gnove ativitât; si varès di previodi sconts pal autobus e pes mensis dai fruts che a van a scuele tai paisuts; si dovarès pontâ sul ricognossiment economic di cui che te protezion civîl si propon par tignî simpri sot voli lis magagnis dal teritori. E, po dopo, la provocazion finâl: zone francje par dute la mont, par metile ae prove se finalmentri e rive a cambiâ mentalitât une volte par dutis.
IMPRESARIS E SINDICÂTS
Al samee strani ma su tancj aspiets i rapresentants des categoriis e i sindacaliscj de Cisl dal Friûl de Alte e di Cgil le pensin te stesse maniere. Par esempli, su la ricualificazion des cjasis e dai paîs che al podarès jessi il mieç par rilançâ la edilizie; cussì come su pe filiere dal bosc e de energjie, dulà che la delegazion dai Industriâi de Mont di Confindustria e à za pront un progjet di massime. Ancje su pe formazion professionâl si resone te stesse direzion, domandant une ufierte di scuelis che e sedi prontade su lis esigjencis des impresis, intant che pal turisim al è di tornâ a cjapâ in man il sisteme di promozion e di comercializazion.❚
David Zanirato
La mont e torne a discuti sul so doman............
E sarà forsit la cuinte, seste volte che tai ultins dîs, cuindis agns o vin sintudis lis peraulis “rilanç”, “svolte”, “gnûf cors”, dutis riferidis ae mont dal Friûl. Plui o mancul a ogni gnove zonte regjonâl o a ogni tornade aministrative. Ma dopo, il copion al è simpri chel: biei pensîrs, grancj dissens, cunvignis su cunvignis, peraulonis, progjets su progjets, cualchi ent o consorzi di screâ par svecjâ ce che al jere prin, e po dopo alc di bon dut câs al salte fûr; ma al zîr di gjostre des elezions daspò, si torne a meti dut in discussion. Un cjapiel chest che nol vûl jessi chel dal solit bastian contrari, ma invezit chel di un alarme necessari par meti in vuardie i otimiscj incurabii, cumò che de Cjargne a son partîts i tredis “tweets”.


text:
“La mê esperience personâl, come chê di tancj emigrants e je stade positive: o ai imparât in cjase a fevelâ in forme corete par furlan, talian e spagnûl. Savê il furlan di picinin in sù, no mi à mai creât fastidis”.
A fevelâ cussì al è pre Italico José Gerometta, nassût e cressût fintremai a sîs agns in Venezuela e po tornât te tiere di origjin. Cumò al è plevan di 7 parochiis tra i Comuns di Vît e di Clausêt in provincie di Pordenon e al è in chestis “sôs” comunitâts che di cualchi an in ca al è inviât une iniziative che e met insiemi lenghe e fede, amôr pe identitât e volontât di no butâ vie un patrimoni straordenari come che e je la lenghe di un popul.
“Intune domenie di Avost – al conte – o lei in glesie dut un libri de Bibie par furlan, par mieç di cetancj letôrs”. La idee le à cjapade in prestit di chê straordenarie iniziative che si ve a Udin, te glesie de Puritât tal Avrîl dal 2011, cuant che dilunc di une setemane – di gnot e di dì – e fo lete dute la Bibie par furlan cun passe un miâr di personis che a àn prestade la vôs.
“Jo no ai partecipât tant che letôr, ma o soi stât a scoltâ e la iniziative mi à plasût cetant che o ai pensât di puartâle, si ben un pôc plui in piçul, tai miei paîs”, al va indevant pre Gerometta. Cussì un an a àn let i Vanzelis di Matieu, Marc e Luche, un an il libri dal Fi di Sirac e chest an, domenie ai 10 di Avost, il Vanzelis seont Zuan. “Si son alternâts passe 25 di lôr, zovins e vecjos te biele plêf di Clausêt”, al conte pre Gerometta, e in plui di cualchi câs “la Bibie le vin lete cul furlan di chenti, l’asin di Clausêt, di Anduins, il furlan di Spilimberc… e vie indevant”.
Insumis, la int che e pree Diu doprant la sô lenghe, la sô variant, par sintîsi simpri plui peade al so mont e condividilu ancje cui forescj. “Cun di fat – al zonte pre Gerometta –, un pocjis di riis par furlan les à letis ancje pre Peter, il predi indian che al ven a dâmi une man dilunc dal Istât”.
Pre Gerometta nol à nancje un dubi che insegnâ il furlan ai frutins al sedi alc di fâ, come di continuâ a doprâ la marilenghe dutun a tantis altris lenghis. “Un frut, anzit, un canai come che si dîs achì, al impare cun facilitât plui lenghis e al è dimostrât che chest al è un procès che al da elasticitât mentâl”, al motive. Cence contâ che “o vin une lenghe straordenarie, biele, che à suns che no esistin scuasit in altris lenghis, che nus è tramandade dai paris. Un tesaur che – al siere – non merete di jessi pierdût”. ❚
Antonella Lanfrit
A Clausêt si continue a lei dute la Bibie par furlan............
“La mê esperience personâl, come chê di tancj emigrants e je stade positive: o ai imparât in cjase a fevelâ in forme corete par furlan, talian e spagnûl. Savê il furlan di picinin in sù, no mi à mai creât fastidis”.


text:
Mandi Bete!
Mandi nono! Cemût sêstu vuê?
Ah, la vecjaie! O soi chi di vuê di matine a cirî di ricuardâmi une robe.
Ce robe, nono?
O ai di clamâ il spacecamin prime che al vegni l’Invier, par viodi de nape! Ma no mi visi plui il non di chel che al ven di solit. Al à di jessi il cusin dal nevôt de femine di Vigji, o forsit al jere il fradi de gnece dal copari dal fi di Agnul.
Âstu provât a googolâ?
Par gjavâmi di cjâf il pinsîr? Ma a mi mi covente pardabon un spacecamin, no soi dome preocupât pe memorie!
Par chel o dîs: âstu provât a googolâ?
E par fâ ce? Netâmi la nape cuntun maion?
Ce jentrial il maion?
E dopo, nol è che e sedi propit la mê ativitât preferide.
Ma cuale, nono?
Gucjâ! Lu faseve la none, no jo! Se propit o ai di fâ alc par passâ il timp e gjavâmi i pinsîrs, o voi te ostarie a zuiâ di briscule. E soredut, par netâ la nape a coventin i imprescj juscj, no dal sigûr un peçot di lane!
“Googolâ”, nono! No gucjâ! Al ven di “Google”.
Cudul?
Google, nono, un motôr di ricercje.
Ma ce varessio, di cjapâ sù la machine e di lâ a cirî un spacecamin cussì a câs?
Nissune machine, nono, al è dut dentri di un computer.
Il motôr?
Sì, nono: tu scrivis ce che tu stâs cirint e lui lu cjate. E stant che il motôr di ricercje plui famôs di ducj si clame “Google”, cirî su internet si dîs “googolâ”.
Mh… e a ce vadial?
Ce?
Chest Google. Vadial a nafte? Tu mi âs dite tu che al è un motôr! Isal eletric?
Ma no, nono! Si clame “motôr di ricercje”, ma nol è un motôr come che tu lu intindis tu! Lu clamin cussì parcè che tu tu i dâs il comant e lui al cîr di bessôl. Cjale, tal fâs viodi sul telefonut: tu tu scrivis “spazzacamino” e tu frachis chi. Tu spietis un moment… veju chi: ti tire fûr ducj i spacecamin chi ator.
Come un elenc telefonic?
Une robe dal gjenar, dome che tu puedis cirî di dut, cualsisedi robe che e sedi su Internet, no dome buteghis o artesans o personis cul telefon.
E al sa dut? Plui di Catine, chê de ostarie?
Al sa in pratiche dut, nono.
Fasimi viodi chescj spacecamin… Isal ancje il cusin dal nevôt de femine di Vigji?
Chel no lu sai, nono. Google no ti scrîf mighe ducj i parintâts!
Lu savevi jo! Alore disi al to “cudul” che prime di svantâsi di savê dut, al à di vignî chi a fâsi cuatri tais e a imparâ un pôc di chei plui vecjos! ❚
pre Antoni Beline


text:
«Cumò vonde! Ducj a cjase sô!»
Diu si sveà di bot dal insium, si alçà in dute la sô potence, al alçà il braç e dreçà il dêt viers la Tiere che, a chestis peraulis, e trimà e si jemplà di paniç.
«Nol esist che jo o vedi fat i neris scûrs par vivi inte Afriche, i blancs simpri plui clârs biel che si drecin al Nord, i orientâi zâi par confondisi cul soreli jevât… E o vedi lassât cressi il cinês in Cine, l’inglês in Ingletiere, il furlan in Friûl… par cjatâmi cumò dut chest messedot di neris a Nord, blancs a Sud, zâi a soreli amont… une robe fûr di scuare dome parcè che mi soi inçussît un lamp!» Si scuen dî che i timps di Diu a son cetant plui luncs dai nestris e chel che par lui al è un marilamp, par nô al è un pâr di secui.
A lis peraulis di Diu ducj i oms a cjaparin pôre e ognidun al tacà a direzisi in filis lungjis tant che di furmiis, viers plui o mancul là che la sô gjernazie al varès vût di cjatâsi. Si scuen ancje dî che no propit ducj bandonarin là che a jerin a vivi: a ‘ndi jerin – diunoluli – ancje chei che no crodevin in Diu e che, ancje se lu viodevin rabiôs, cul dêt dreçât, alt denant di lôr, continuarin a no crodiji.
Anzit, un di lôr al viodè in chest tramiâ di intun segnâl clâr dal darwinisim e, dreçant la vôs viers Diu, i berlà: «Ben fate! La evoluzion e je une conseguence di un adatament lunc e progressîf intun puest. Il messedament di popui al ricuarde plui il creazionisim e il mît origjinari, che al sedi il melting pot a creâ di bot l’om gnûf! Tu fasis ben a mandâju ducj a cjase e a fâju rivâ cul timp che covente ae evoluzion!»
Di une cualchi bande, Diu si sveà di colp, sudât e cun sgrisui dilunc il fîl de schene: lui, il Creadôr par ecelence fat passâ par un evoluzionist! Po si inacuarzé che al jere stât dut un insium, stramp ce che si vûl ma dut câs nome che un insium.
Infastidît, Diu, alore, si zirà di chê altre bande e al tornà a indurmidîsi. ■
di SANDRI DISUALD
CONTECURTE. Conte di peraulis muartis 3............
«Cumò vonde! Ducj a cjase sô!»


text:
Formadi
Il formadi al è un derivât dal lat, otignût fasint precipitâ la caseine. Il formadi si pues mangjâ fresc o invecjât.
Par fâ il formadi si met il lat in t'une cjalderie e lu si scjalde a 25-33 °C; podopo si zonte il cai, une sostance chimiche gjavade fûr dal stomi dai ruminants ancjemò di lat. Il cai al fâs coagulâ la caseine che e precipite sul font de cjalderie. Si oten cussî une paste che e covente a fâ un grum di gjenars di formadi:
- Formadis frescs, che si fasin lassant le paste in grops grues, che e vegnin striçâts e impastâts; e an dentri une vore di aghe e e van mangjâts in curt o metûts tal frigo (scuete, strachin, mozzarele, mascarpon)
- Formadis cuasi dûrs, che si fasin masanant la paste in tocs plui piçui, che e vegnin fracâts e metûts a stagjonâ (caciote, provolon)
- Formadis dûrs, che si fasin rompint le paste in tocuts picinins, che e vegnin cuets a 50-60 °C e mesedâts di continuo; l'impast che si oten al ven fracât, salât e lassât invecjâ par cualchi mês (latarie, Montâs, emmental) o an (grana, parmigjan).


text:
Ve chi un altri articul par ispirâ i contecurtârs a scrivi une conte par il Pôrecurte Day, chest colp che nol fevele de tradizion, ma al bute une voglade su lis storiis di chescj ultins secui, in Friûl, che a son stadis, par cualchi timp, une vore nomenadis. IL FISCHIOSAURO Il drâc di Timau, al fo ancje clamât. Al jere [...]
Categorie: Ispirazions
Lis figuris dal folclôr furlan classic O vin gust di scomençâ la preparazion al Pôrecurte Day 2021 cun chest articulut che us fasarà une piçule liste des figuris plui classichis dal folclôr furlan, che a comparissin bielzà in tantis flabis e liendis, e che a podaressin jessi dopradis par scrivi une conte curte in teme cul nestri event. LIS AGANIS [...]
Mandi a ducj, Contecurtârs e soredut, aspirants contadôrs di storiis che magari a capitin dispès in Ostarie par leilis ma magari a varessin voie ancje di contâlis. Chest event al è par voaltris, scritôrs cence contis! Ma anin par ordin. Za o savês che al è inpins il concors Vôs de Basse, inmaneât dal Sportel associât pe Lenghe Furlane dai [...]
Se cualchidun dai contecurtârs al à cucât su la nestre pagjine fb al varà viodût che setemane passade l’Ostîr e la Coghe a son lâts in mission par cont di Vôs de Basse e Contecurte. E a son lât a finîle nuiemancul che tal mieç dai fruts des scuelis mediis di Prissinins e Cjarlins. L’obietîf al è subit dit: o [...]
Tal libri “Il dio del mare” di Pierluigi Cappello o vin cjatât une interessante riflession su la lenghe taliane e furlane, che o vin pensât di condividi cun voaltris come se al fos un consei di scriture, ancje se forsit al è une vore plui fuart e larc, rispiet a une voglade dome narative. Si pues lei tal cjapitul “In [...]
E al propite cussì, o stin progjetant, achì su Contecurte, une sorte di “Cortesie per gli ospiti”, che po, i nestris prins ospits, a son propite i contecurtârs. E ce cortesiis? si domandarês… Ve chi, che us al disvelin. Te seradi di Flambri o varês viodût che lis nestri cuatri striis a jerin ben cjapadis a zuiâ di cjartis… e [...]
Carlo Emilio Gadda (1893-1973): cul so particolâr stîl lenghistic al à rinovât il panorame dal Nûfcent leterari in Italie. Tes sôs oparis al met dongje lis esperiencis di vite a la analisi minuziose e grotescje de societât dal so timp. Lis oparis plui innomenadis a son Chel brut pastiel di vie Merulane, La cognossince dal dolôr e Il Cjistjel di Udin. Al [...]
Il cjantautôr, scritôr e senegjatôr Nick Cave, nassût in Australie tal 1957, al à fondat i grups Birthday Party, Nick Cave & The Bad Seeds e Grinderman. Fra i siei albums plui innomenâts: Dig, Lazarus, Dig!!!, The Good Son, Tender Prey, Henry’s Dream. Di cualchi timp al à metût sù un sît la che i siei fans a puedin fâi [...]
Il scritôr merecan Stephen King al è nassût a Portland tal 1947 e al è un dai plui innomenâts autôrs di orôr e fantasience vivents. Al à scrit plui di otante libris, fra chescj IT, Carrie, Shining, Misery, La metât scure, Robis preziosis, la serie La tor nere e tancj altris romançs e libris di contis. Des sôs storiis a [...]
Kurt Vonnegut (1922-2007) al è un scritôr merecan che al à scrit innomenâts romançs e ancje tantis contis. Al è considerât un dai scritôrs plui impuartants dal Nûfcent, cognossût soredut par Macel n. 5 o la crosade dai fruts, ispirât a la sô esperience te Seconde Vuere Mondiâl (al veve scombatût tes Ardenne e in Gjermanie). Altris siei libris innomenâts [...]
O ai voie di scrivi une conte curte ancje jo! Cemût aio di fâ? Alore… Biele domande! E nô, in viste dal Contecurte Day e juste vuê, che al è il trê di Avrîl, o vin decidût di fâi rispuindi al Ostîr. Ve chi ce che nus à rispuindût. Duncje… tu âs voie di scrivi une conte curte? Âstu une [...]
NdO (Note dal Ostîr) O publichin cence il so consens chest toc di Carli Pup (il vincidôr dal contecurte day, par altri) A son inovâi che nissun al ricuarde, che no son celebrâts cun manifestazions di place o cun cerimoniis uficiâls, che no àn articui sui cuotidians o servizis tai telegjornâi, che no i si dediche une targhe o ancje [...]


text:
Confins
Chest colp o sin tor Bertiûl, intune Glesie, che Screncis, che cuant che mê none mi contave la storie o jeri simpri saneôs ti tornâ a sintile. Par chei che a no san la storie, la cjatais a chi. Par
Un tocut a la volte
Alore. Ma ce blog di scritôr isal chest se no us fâs lei mai ce che scrîf?Vês reson.Ve chi alore la buine gnove che ai vinciût ancje chest concors di contis da l'orôr, cun mê grande sodisfazion. La conte, inte
6
Ve chi, si che sin dongje Samhain, us lassi une conte un tichinin "nere". :)6 Pieri si svee intune cjamare di ospedâl. Al cîr il telefonin tal sachetin da la gjachete che al viôt poiade su la
OOO (seconde part)
Ve chi, ancje se nissun al à domandade, la seconde part de conte. Mi racomandi, tacait a lei da la prime eh. :)[
OOO (prime part)
Ve chi une gnove conte par furlan! Une conte che stoi voltant dal talian che a 'nd à vincjut il tierç premi a no mi visi ce concors dongje Rome. Il teme al jere "Il viaç".Si che la conte e
La palût dai gjambars
– Vêso aghe di denunciâ? – al veve domandât Ennio, mieç taponât sot il frontin da la barete di carabinîr.– Nuie, no nus è vanzât nancje un poç. Magari cussì no! Il piçul Fredo, sintât daûr di une cise, al
La niçule
O ai il terôr da lis niçulis. No stoi cjacarant di niçulâsi, intindìnsi. Chel no mi passe nancje pal cjâf. E je propit la niçule ca mi spaurìs. Cun lis sôs cuardis picjadis, ca si movin insiemit
Secont plan
Si che al è di un pôc masse timp ch'a trascuri chest blog o lu met in vore cun tune conte curte curte, voltade dal talian, chê cjacare di muart che cjaminin :) SECONT PLAN A tai vie
L’orcul di Ariis
Ogni pais al à une cjase cui spirts. Dispès al è un cjasâl bandonât di agns, cui veris sdrumâts ch’a si misturin ai rudinaçs, parsore di paviments ch’a viodin plui polvar che lûs. Cuasi simpri i mûrs son plens di scribiçots
Sîs di sîs
Jere passade di pôc le miezegnot e un talpinâ ferbint e jemplave di sunôrs il scûr. Che sorte di besteute a coreve svelte e cence cjalâsi daûr, cu le panze che sfilave l’asfalt. A viodile straviersâ le strade, in machine,


text:
Editore: Società Filologica Friulana
Anno edizione: 2019
Pagine: 134
ISBN: 978-88-7636-317-7
Bisest
Bisest al è lavoron, mi vignarès di dî.
Par furlan si varès di dî “vore mestre”, ma no sai se al è il sens che o volarès dâi. No ai dubis che Bisest al sedi il miôr libri che o ai publicât. Se no ves vinçût il Premi San Simon 2019 o sarès lât istès une vore content ae premiazion par vê il libri che al veve vinçût, parcè che se nol jere il gno, alore al voleve dî che e jere saltade fûr une altre vore mestre, e o vevi di scugnî leile. Po bon, dopo o ai vinçût, ma in chest câs no vevi scrit il libri par partecipâ al concors.
Bisest al è un libri che al nas di une vore lontan.
Di tant timp o volevi scrivi un libri di fantasience sociâl. A son i libris plui biei che jo o vedi let, a son i libris PSF ma soredut a son libris PEM, ven a stâi libris che ti rindin une persone miôr, che ti mostrin dulà che al sta lant il mont e ti judin a tirâti un pôc indaûr, a cirî di frontâ il procès inesorabil viers la decadince. I libris di Orwell, di Ballard, di Bradbury, di Golding, di Huxley, di Dick… a son libris maraveôs, che nus àn judât a viodi lontan. E jo o volevi scrivi un libri cussì, che al fevelàs dal doman. Di un doman une vore brut, che al è za rivât, ancje se o fasìn fente di no viodilu.
Di tant timp o volevi scrivi un libri di contis che però dopo, ae fin, al fos un romanç. Ma no contis peadis tra di lôr, e nancje contis dentri di une cornîs. Chei libris ju ai za scrits. Jo o volevi un libri di contis che a fossin contis par cont lôr, ma che come un puzzle a mostrassin un mont. E dopo che al sucedes tal libri alc di incredibil che al fasedi in maniere che chês storiis, cence, no saressin mai capitadis.
E in ultin, o vevi robis di dî, su chest mont orent che al ven indevant. E o volevi dî chestis robis esasperantlis, sburtantlis viers il limit. Hate speech, vuere par il clime, distorsion e falsificazion de informazion, pierdite de identitât, manie di vietâ invezit di educâ, cjativerie cuintri di altris umans, vueris di raze, di ses, di classis sociâls, l’impat trement dai social sul savê e su lis decisions publichis pe coletivitât. E mancjave dome une conte suntun infet globâl, ma chê e je rivade pardabon, te realtât. Difati, Bisest al è deventât ancje un spetacul teatrâl o cuasi, invezit di jessi une presentazion, ma nol à mai vût maniere, e mai forsit le varà, di jessi presentât.
Ma… il libri?
Il libri al è fat di contis che a àn dentri e come titul des manieris di dî furlanis. Cence dal jutori di Serene, che ju spieghe ae fin, chest libri nol esistarès, o forsit nol esistarès inte maniere che al è saltât fûr. Bati la lune, Sore la brucje, I grîs che a cjantin, Dade la trate, Fin che e je aghe, Su dut la tumie, Il bec de moscje, Lant in vacje, La biele gjambe, Di cjan e di lôf, vê cûr. Chescj a son i titui. E dentri tes contis, ca e là, a si cjatin cinc personaçs misteriôs, che no ai dite inniò cui che a son e che dome un letôr babio e atent a rivarà a induvinâ. Lis storiis a son dutis ambientadis tal 2084, che al sarà il 123sim an bisest. A Udin al rive il mâr, il savê al è digjitalizât, il mont al è diferent e une vore piês di ce che al è cumò. Ma no dut al è pierdût. Forsit al è ancjemò alc di podê fâ, par scombati, in chest mont orent dal 2084. E la uniche robe che nus pues salvâ, di cuant che o esistin come umans, e je simpri la culture, il savê, la reson.
Ma nol è dut chi. Tal libri al è puest par la poesie. Ma no une poesie classiche, ma une poesie che e devente preiere, e anzit, preiere ledrose. E al è spazi ancje par la trap. Trap furlane, che e met dongje cjante+trap+poesie e a saltin fûr lis cjantrapoesiis. Ae fin di ogni conte si cjate sedi la preiere, sedi la cjantrapoesie e, soredut lis secondis, a son un tentatîf di doprâ la lenghe in maniere dulà che la melodie e i sunôrs a contin tant che i significâts.
La cuviertine e je ancje cheste un alc di no superficiâl. Si viodin lis manieris di podê scrivi 2084 (ah, sì, une clare citazion orwelliane) doprant dome numars prins, e si viodin i 5 cantins dal savê e la stele che dome ae fin dal libri si podarà dâi un significât. Sul sfont il cjastiel di Udin e ancje l’incipit dal libri scrit de mê man autografe. Ancje la buste tal mieç e à un significât.
Insome… al è un libri complès e plen di misteriis e ideis. Forsit ancje masse. Un altri tal gno puest cu lis ideis che a son dentri achì al varès scrit doi libris. Anzit… intant che o scrivevi lis contis o ai pensât spes che di chê conte che o stevi scrivint o podevi gjavâ cence fastidis un romanç.
Al è un libri che mi plasarès pardabon voltâ par talian, parcè che pensi che sal meretedi.
Bisest è un “gran bel lavoro”, è la definizione che vorrei dargli.
In italiano si dovrebbe parlare di “capolavoro”, ma non credo sia questo il senso che intendo. Non ho dubbi che Bisest sia il libro migliore, tra quelli che ho pubblicato. Se non avessi vinto il Premio San Simon sarei andato ugualmente molto volentieri alla premiazione per avere il libro vincitore, perché se non era il mio, quel libro, doveva essere senza dubbio un capolavoro e andava letto. Poi è capitato che abbia vinto io, ma in questo caso era un libro che non nasceva con l’intenzione di partecipare al concorso.
Bisest è un libro che parte da lontano.
Da tanto volevo scrivere un libro di fantascienza sociale. Sono i libri più belli che io abbia mai letto, sono libri PSF, ma soprattutto sono libri PEM, ovvero opere che servono per rendere le persone migliori, per mostrare la direzione in cui sta andando il mondo e aiutare a scansarsi, a cercare di rallentare il processo inesorabile verso la decadenza. I libri di Orwell, di Ballard, di Bradbury, di Golding, di Huxley, di Dick… sono libri meravigliosi, che ci hanno aiutato a gettare lo sguardo lontano. Io volevo scrivere un libro così, che raccontasse di un futuro decisamente tragico, che è già qui, anche se fingiamo di ignorarlo.
Da tanto volevo scrivere un libro di racconti che fosse, alla fine, anche un romanzo. Ma non di storie legate tra di loro per argomenti, e nemmeno inserite dentro la stessa cornice narrativa. Libri così li ho già scritti. Volevo un libro di racconti con storie autonome, ma che come un puzzle mostrassero nel loro insieme un mondo. E poi doveva succedere qualcosa di incredibile che facesse in modo che le storie, senza questo qualcosa, non sarebbero esistite.
E infine, avevo cose da dire, su questo brutto mondo che incede. E volevo dirle esasperandole, spingendole al limite. Hate speech, guerra climatica, distorsione e falsificazione dell’informazione, perdita di identità, i divieti al posto dell’educazione, la cattiveria contro altri esseri umani, le guerre di razza, sesso, classi sociali, il tremendo impatto dei social sul sapere e sui decisori pubblici. Manca solo un racconto che parli di una pandemia, ma per quello ci ha pensato la realtà. E in effetti, Bisest è diventato anche spettacolo teatrale o quasi, invece delle noiose presentazioni, ma non c’è stato modo, e forse mai accadrà, di metterlo in scena.
Ma… il libro?
Il libro è fatto di racconti che contengono e hanno per titolo dei modi di dire friulani. Senza l’aiuto di Serena, in questo, che li spiega alla fine di tutto, questo libro non esisterebbe, o forse esisterebbe in modo diverso. Bati la lune, Sore la brucje, I grîs che a cjantin, Dade la trate, Fin che e je aghe, Su dut la tumie, Il bec de moscje, Lant in vacje, La biele gjambe, Di cjan e di lôf, Vê cûr. Sono questi i titoli. E all’interno, qua e là, si incontrano 5 personaggi misteriosi, la cui identità non è svelata e che solo un lettore scaltro e attento riuscirà a indovinare. Le storie sono ambientate nel 2084, che sarà il 123esimo anno bisestile. A Udine giunge il mare, il sapere e digitalizzato, il mondo è diverso e peggiore. Ma non tutto è perduto. Forse c’è ancora qualcosa che si può fare, per contrastare questo orrenda realtà del 2084. E l’unica via per salvare, da quando esistono gli esseri umani, e sempre lei, la cultura, il sapere, la ragione.
Ma non è tutto qui. C’è spazio per la poesia. Ma non una poesia classica, ma una che diventa preghiera, e anzi, preghiera al rovescio. E c’è spazio anche per la trap. Trap friulana, che unisce canti+trap+poesia in quelle che si chiamano cjantrapoesie. Alla fine di ogni brano c’è sia una preghiera, sia una cjatrapoesia, e soprattutto in queste ultime c’è un tentativo di usare la lingua friulana in un modo nuovo, dove melodia e suono contino quanto i significati.
La copertina, infine, è anch’essa qualcosa di non superficiale. Vi si trovano i modi di scrivere 2084 (ah, sì, chiara citazione orwelliana) usando solo numeri primi, e vi si scorgono i 5 nuovi rami del sapere e la stella che solo a fine letture svelerà il suo significato. Sullo sfondo il castello di Udine e persino l’incipit del libro scritto nella mia calligrafia. Persino la busta ha il suo senso.
Insomma… è un libro complesso e pieno di misteri e idee. Forse anche troppe. Qualcun altro più furbo di me, con queste idee, ne avrebbe scritti due. Anzi… mentre scrivevo i racconti più volte ho pensato che dal brano che stavo scrivendo ne potevo ricavare facilmente un romanzo breve.
È un libro che mi piacerebbe tradurre in italiano, perché penso se lo meriti.


text:
Une maniere diferente di lei, capî e spiegâ ancje il Nadâl. Diferent dai solits resonaments che tante part di glesie e di predis a fasin. Al jere tipic di pre Antoni lâ a cirî altris motivazions, altris significâts, salacor mancul tradizionâi, mancul scontâts, ma che a rispuindin miôr ai interogatîfs dal om di vuê. La incarnazion di Jesù, che o ricuardìn tal Nadâl, no je sucedude tant par comedâ lis nestris falopis e tristeriis, ma soredut par un at di amôr gratuit, di condivision solidarie cu la umanitât che naturalmentri e je debile, precarie, fragjile. E cussì e à di acetâsi. (pre Roman Michelot)
Cun chescj miei resonaments o çavariaments, cence ordin liturgjic o logjic ma dome cul intent di fâmi lûs cul ferâl de Peraule, o soi rivât al misteri dal Nadâl, dai rapuarts fra Diu e l’om, di une ufierte fate e no acetade, di une dibisugne estreme dal om che Diu al vegni a puartâi la salvece e di un istint no mancul fuart di sierâi la puarte.
Cheste conflitualitât le piture une vore ben il vanzeli dal Verbo, chel de messe grande (Zn 1,1-18). Un contrast fra lûs e scûr masse net par no pensâ che al sedi sfuarçât, come une tesi di dimostrâ.
La tesi di puartâ Diu e il so amôr, e chest no mi displâs, e la antitesi di dâi jù al om e a la sô tristerie croniche, e chest no lu aceti. Se l’om al è cragnôs, vuarp, ingrât, stupit, carogne, cui lu aial fat cussì? No podevial fâlu un pêl miôr? I teolics a disin che l’om al è libar.
Ma se al è libar dome di finî di sassinâsi, ce libertât aial? E cheste libertât ise un regâl o une condane?
Par chest no aceti plui ciertis piuladis nataliziis suntun Diu sfortunât che al ven jù e si cjate dut sierât e ciertis invetivis cuintri dal om pecjadôr che si siere cul clostri par no lassâ jentrâ Diu, la sô lûs e la sô gracie. E jù a vaî su Diu, biât, invezit di vaî sul om, inmò plui biât.
No si onore il pari e la mari disint mâl dal fi, parcè che nol è un onôr pai gjenitôrs vê un fi stupit o cjochele o bintar. Se mai ur ven il scrupul se a àn fat ben a metilu al mont. Il mâl che al è tal mont nol è il faliment dal om, o no dome il so, ma prin di dut al è il faliment di Diu. Tignìnlu a ments, prin di plombâ fûr monadis a sbreghebalon.
O ai pensât tant a chest misteri dal Nadâl e o ai concludût che Diu nol à fat propit nuie di speciâl a vignî tal mont. Al à fat ce che a fasin ogni pari e ogni mari di sintiment denant di un fi che al patìs e al à dibisugne.
Crist al à cjatade sierade la puarte de locande. Ma trope int, ancje o soredut in dì di vuê, no cjatie sieradis dutis lis puartis? I siei di cjase no lu àn volût. Ma trops gjenitôrs, dopo di jessisi lambicâts une vite interie, no si cjatino suntune strade, cence un afiet, cence agrât, cence nuie? Ce dî di chei gjenitôrs che adiriture a riscjin di jessi copâts dai fîs?
Par chel o dîs che Crist, se al è pari, nol à fat nuie di straordenari vignint a viodi di nô. Lu fâs cualunche mari furlane o taliane, ancje se no va a messe, cuntun fi malât, drogât, disordenât, di bessôl. E no va in cjase dal fi par vê i compliments, ma par puartâi il confuart e il jutori de sô presince. E cuant che e vierç la puarte e e viôt dut chel davoi, no tache a berlâ cuintri dal fi ma e cjape scove, peçot e aghe e si met a netâ. Po e impie il fûc, e prepare alc di cjalt e si sente dongje dal fi a servîlu. Parcè che al è so fi, lu à fat jê e si sint in cualchi maniere responsabile des sôs penis.
Se Diu al è bon, se il mont al è cjase sô, nol è nuie ce maraveâsi che al sedi vignût a stâ cun nô.
Al sarès stât di maraveâsi che no lus ves fat. ❚
Antoni Beline, Cirint lis olmis di Diu 1, pagj. 24
IL FERÂL. Nadâl: podevial no vignî a viodi di nô?............
Une maniere diferente di lei, capî e spiegâ ancje il Nadâl. Diferent dai solits resonaments che tante part di glesie e di predis a fasin. Al jere tipic di pre Antoni lâ a cirî altris motivazions, altris significâts, salacor mancul tradizionâi, mancul scontâts, ma che a rispuindin miôr ai interogatîfs dal om di vuê. La incarnazion di Jesù, che o ricuardìn tal Nadâl, no je sucedude tant par comedâ lis nestris falopis e tristeriis, ma soredut par un at di amôr gratuit, di condivision solidarie cu la umanitât che naturalmentri e je debile, precarie, fragjile. E cussì e à di acetâsi. (pre Roman Michelot)


text:
Sul finî di chest nestri zîr in cuatri pontadis (tai numars di Mai, di Jugn e di Lui si cjatin chês altris trê) o sin lâts ator pes sagris e pes stradis furlanis e o vin ancje scoltât la radio… ve ca ce che al è vignût fûr.
Nol è un paîs, grant o piçul dal Friûl che nol vedi une pro loco o un comitât organizatîf impegnâts tal meti sù une sagre o une fieste. Jenfri lis plui cognossudis la Sagre dal Vin a Bertiûl, la Sagre dal Cunin a Cjastions di Strade, la Fieste dal Vuardi a Tombe, la Sagre dai Cais a Turide, la Sagre dai Emui a Flambruç, Çurçuvint: ierbas e tradision, la Fieste dai Cros a Bueris, Balìn insieme sul breâr a Paulâr, Fasìn la mede a Sudri, Fieste sot il Crupusignâr a Darbe, la Sagre das Cartufulas a Soclêf, la Sagre dal Frico a Cjarpât, la Fiesta tas corts a Ravasclêt, la Fieste de raze a Muimans, la Sagre dai Pirus a Pavie e tantis altris. Chest an o vin cjatât che sul daûr de cartuline che e promoveve la Fiesta das Moléas e dàs Cirigniculas di Vasinis, al jere ancje alc scrit par furlan, te variant locâl. Alc al è alc e nuie al è nuie si dîs, ma il plui des voltis dome i nons des sagris a son furlans juste parcè che a restin di tradizions vieris, ma dut ca! I programs a son, no si scjampe, par talian e alore si lei: serata danzante con…, funzioneranno fornitissimi chioschi…, pesca di beneficenza…. E coventarès magari une operazion a nivel di Associazione Regionale fra le Pro Loco del Friuli Venezia Giulia, par che a cjalassin cuntun altri voli la lenghe dal puest, metintle simpri di plui dongje dal talian, dal inglês e dal todesc.
Bandonìn il discors sagre par tornâ sui nons des ativitâts comerciâls e des aziendis in gjenerâl. Za o vin dit, e cualchidun al à fat ancje ricercjis (viodi la prime pontade de inchieste), che a son tancj chei che i dan un non furlan aes lôr impresis, e alore no scuvierzìn nuie di gnûf; ma nus plâs segnalâ che suntune uniche vie a Sarsêt di Martignà, in vie Cividine, su la stesse bande de strade si cjatin in pôcs metris, trê realtâts: il bar Chi di nô, une aziende produtore di tendis che si clame Pratic (e no volìn pensâ che nol sedi furlan) e un altri bar cul non plui classic Lì de Pueste… masse bondance che cuasi nol pâr vêr! Forsit investî ancje su chest nol è cussì sbaliât cemût che ur pâr a chei che a àn la puce sot dal nâs e a pensin che a sedin operazions provinciâls, o peadis ae nostalgjie.
Però la notizie che scuasit nus à fat colâ de cjadree e je chê che l’IAL – Friuli Venezia Giulia, agjenzie formative che e da une ufierte une vore largje e svariade in materie di formazion, e à sielt di promovisi doprant ancje la lenghe furlane. Renata Del Regno, responsabile de comunicazion dal IAL, nus à fevelât de campagne ideade par fâ publicitât ai cors di formazion professionâl e che e je nassude de esigjence di butâ fûr un messaç su la oportunitât di sielzi un percors scolastic che al ven considerât, in maniere no juste, tant che une soluzion di repeç. «O vevin bisugne di un messaç fuart che al fevelàs a la int concrete dal nestri teritori, che si svicinàs a chês fameis che pai lôr fîs a vuelin prin di dut un lavôr «sigûr» e tun timp plui curt che si pues. La sielte dal furlan nus è sameade chê plui logjiche. Dal sigûr la decision e à fat vignî fûr un dibatiment (ancje dentri dal nestri grup): l’ûs de lenghe furlane che ancje se te vite di ogni dì al è pandût, te publicitât al fâs nassi cualchi cencenament (cuissà parcè che il doprâ l’inglês invezit no). (…) La campagne e je stade pensade doprant diviers mieçs vie pal mês di Lui: par pueste aes fameis, cun cuatri jessudis sul Messaggero Veneto, cun volantins zontâts a gjornâi locâi, cun 1.200 manifescj metûts fûr in 26 Comuns de Provincie di Udin e cun 210 spot radiofonics di 30 seconts (siet ogni dì) trasmetûts su Radio Company, Radio 80, Easy Network, Marilù, Studio Nord.
Cheste e je une part dal test dal spot:
(…) Hai finito la scuola media e vorresti entrare nel mondo del lavoro? Accetta un consiglio – Une scuele par un bon lavôr! (…)
Ancje se Del Regno e à marcât che «dome il sproc al è par furlan», nô o sin convints che un segnâl al è distès: si lei la voie di jessi plui sclets e di rivâ drets ae int, tun moment li che si cîr sigurecis. Il podê comunicatîf al è dut strucât in sîs peraulis e jenfri chestis, trê a vegnin fûr di plui: scuele, bon, lavôr…. Tal nestri stîl: no coventin migo masse nainis!
Cun cheste o sierìn e nus pâr ancje di viodi in chel che o vin contât, soredut in mert a cheste ultime iniziative, un troi just e un pocje di lûs… Lis propuestis lis vin za fatis, adun cun cualchi provocazion: cuissà se a cualchi imprenditôr i è vignude la gole di provâ!
Elena Zanussi
ATUALITÂT – INCHIESTE Publicitât par furlan: a ce pont sino? – 4 (fin)............
Sul finî di chest nestri zîr in cuatri pontadis (tai numars di Mai, di Jugn e di Lui si cjatin chês altris trê) o sin lâts ator pes sagris e pes stradis furlanis e o vin ancje scoltât la radio… ve ca ce che al è vignût fûr.


text:
Nol jere furlan, ma cul professôr Tullio De Mauro, muart ai 5 dal Zenâr stât, la lenghe furlane e piert une grande vôs che le difendeve a Rome. Al veve otantecuatri agns, al è stât linguist talian tra i plui impuartants dal Dopo Vuere, par trente agns docent di Filosofie dal lengaç e po di Linguistiche gjenerâl ae Universitât Sapienza di Rome, e autôr di oparis impuartantonis in cjamp linguistic.
Il so impegn al è stât ancje politic, za Conseîr e Assessôr regjonâl tal Lazi e Ministri de istruzion tra il 2000 e il 2001. Membri onorari de Accademia della Crusca, dal 2007 al jere a cjâf dal diretîf dal Premi Strega. Al à simpri vût rapuarts cul Friûl a tacâ dai prins agns Setante cuant che il parlamentâr Mario Lizzero lu coinvolzè par sburtâ a meti in vore l’art. 6 de Costituzion su li sminorancis linguistichis, fin a jessi consulent sientific pe progjetazion e pe realizazion dal Grant Dizionari Bilengâl Talian Furlan (GDBtf). ❚ ✒D. V.
Cungjò Tullio, il linguist talian a pro dal furlan............
Nol jere furlan, ma cul professôr Tullio De Mauro, muart ai 5 dal Zenâr stât, la lenghe furlane e piert une grande vôs che le difendeve a Rome. Al veve otantecuatri agns, al è stât linguist talian tra i plui impuartants dal Dopo Vuere, par trente agns docent di Filosofie dal lengaç e po di Linguistiche gjenerâl ae Universitât Sapienza di Rome, e autôr di oparis impuartantonis in cjamp linguistic.


text:
Umanisim
Par Umanisim si intint il pensîr filosofic ch'al met l'om tal mieç des sôs cuestions.
L' Umanisim e je une curînt di pinsîr che al cjape pît tal periodo storic dal Rinassiment. Carateristiche principâl di chest moviment al e' l meti l'om tal mieç dal univers.Seont i pensadôrs di chest moviment,l'om al a facoltâs di pinsîr cence nissun limît.
Par doprâ ben chestis facoltâts bisugne vê la padronance di dutis lis disiplinis inteletuâls e cirî il savê. Par chests umanists (cussî son clamâs i pensadôrs di chest moviment),le peraule di Diu,a di jessi a la puartade di ducj,cence nissune difarence di lenghe,origjnis o categorie sociâl.Di câ,le traduzion de Bibie par Rasim da Rotterdam,in tal 1516.
L'Umanisim met tai sôi principîs,il fât di lotâ cuintri l'ignorance,le comprension de peraule di Diu,e il sparniçâ tal mont dal patrimoni culturâl.L'om,une volte studiât,al e' libar e al a la responsabilitât di ce ch'al fâs e dal sô sielzi.
Lis nozions di libertât,toleraance,le curiositât e il ' jessi indipendent ' ,sares a dî,dut chel che uê al e' cognossût cul non di libar arbitri al e' l'essenziâl dal Umanisim. L'Umanisim,insome,al met al prin puest dut chel che al puarte al plen svilup des cualitâs essenziâls dal om.


text:
Te colme des vacancis01 di Zenâr 2006
Ferragosto. Lis feriis davost, par celebrâ la glorie e la memorie di August e il passaç da listât al atom. Zornadis di grande matetât e licence, là che e jere improibide dome la serietât e la misure. La glesie, galiote e inteligjente, ti à ficjât la fieste de Sunte, par celebrâ la glorie e la memorie de mari dal Signôr e il so passaç da la tiere al cîl, dal transitori al definitîf. Cumò al semee che si sedi tornâts a ledizion origjinarie de fieste, deventade la colme da levasion e dal divertiment. Mi pâr di viodi i miârs e milions di talians ducj impegnâts al spasim a no fâ un colp, par onorâ lis vacancis bramadis e sassinadis. Cui al svuacare libar e beât ta laghe, cui si rustis tal savalon, cui cjale incocalît il cîl inluminâts des fusetis, cui al sprofonde tun laip di gjelato par parâ jù larsetât vere o finte che lu consume.
Come tancj di lôr, jo o ai passade cheste zornade di feriis e di fieste a cjase. Parcè che, come predi, o ai di servî doi paisuts e parcè che, come malât cronic e dipendent, no pues lâ atôr. Però o ricuardarai instes cun grant traspuart la fieste de Sunte, par nô di Visepente titolâr e duncje ancje perdon. Un dai perdons plui serens de mê vite. Di meti firme.
O ai scomençade la mê zornade te mê comunitât adotive e adotade di Vilevuarbe. Scugnint jessi plui matutins, mi spietavi il solit troput di fedêi che a vegnin ancje se la puarte de glesie e je sierade, come chei che si confessavin di no vê stât a gjespui ancje cuant che nol jere plui. A son i stakanoviscj de religjon, che no cjalin né al predi né al lunari né al timp. E tantis voltis nancje al altâr. O ai cjatade invezit une biele gleseade e ti vin fat un mieç pontificâl. Cussì mi soi presentât plui cjariât al perdon di Visepente, a 10 e miege. Un glesie furnide come une nuvice, un plenon di int cun largje partecipazion ancje di fûr, un sflandôr di liturgje cun cjant, incens, predicje di sagre e prucission pal paîs. No si visavisi di une fieste cussì biele e jo no mi visavi di une consolazion cussì dolce. O sin jessût di glesie cui vôi che a ridevin e il cûr chal cjantave. A misdì o ai gustât cul muini e cu la femine, Gjovanin e Ivana, la mê famee di adozion. Par ringraciâ il Signôr e la Madone che mi vevin judât, tal dopomisdì o ai decidût di lâ a cjatâ un fantaçut di 18 agns di Rives dArcjan, che di frut sù nol cjamine ma chal à une bontât straordenarie e al svuale cu la sô anime monde e lizere. O vin fevelât a lunc, cu la famee, dal dolôr e de sperance, des rispuestis inadeguadis e de furtune di cjatâ une fede fuarte. I ai dade ancje la comunion. Mi soi sintût di invidiâ a prefarence di lui, però o ai invidiade la sô bontât.
Za che o jeri inviât, o ai fat un salt a Maian, li di mê sûr, par coltâ ancje i rapuarts di sanc, che no son simpri i plui cjalts ma che a coventin. Tornât dongje strac e content, o stavi contemplant te pâs de sere il gno curtîl dut vert pes plois avostanis cuant che il cûr mi à tacât a trotâ come chel dai crots. De canoniche viere e stave saltant fûr la gjate cuntun colomp te bocje. Il colomp al daspave dfisperât e duncje al jere vîf. O ai fat lis scjalis a varcs e i ai corût daûr fin che no le ai incjantonade e, a sun di vitis, i ai fat molâ il colomp. Al jere dut spaventât e nol veve fuarce di svualâ. Lu ai cjapât e puartât lontan al sigûr dai gjats. O soi convint che le vedi scapolde. Chal svuali ancje par me e par chei che no puedin movisi.
No podevi sierâ cheste biele zornade cuntun segnâl di vite plui biel.


text:
Eleanor Callanan e fevele furlan cul acent inglês. Al è bielonon di sintî. «O capìs dut ma no stait a fâmi tabaiâ parcè che no rivi a fâ un discors dignitôs», d precise jê cun umiltât. A je nassude a Melbourne, in Australie, intune famee di origjin irlandese. Ma di simpri e à vût leams di altris bandis: «Lis mês amiis di scuele a jerin emilianis e une volte ur ai dit, prin di partî par un viaç in Italie, “cuissà se mi cjati cussì ben che o resti là”». Plui o mancul e je lade propit in cheste maniere. Eleanor e à cjatât di vore a Milan e daspò in Friûl, e fâs la “letore” te Universitât dal Friûl. E à sposât un om che al fevele “slâf” (come che e à dit jê) parcè che al à la mari da lis Vals dal Nadison e il pari di Flum. E je lade a stâ a Are di Tresesin, “in campagne, dulà che il celulâr al fâs fature a cjapâ”, e conte riduçant. E dopo 20 agns in Italie, e je achì in Friûl dal 1991, e je rivade adore ancje a vê la citadinance taliane. L’ultin dì di Zenâr di chest an e à fat il zurament di fedeltât a la Costituzion taliane denant dal sindic, Andrea Mansutti, e di tancj amîs rivâts par condividi cun jê chest moment tant spietât. «O vevi domandât di podê zurâ par furlan – nus dîs – ma mi àn dit che no si pues… E alore i miei students da la Universitât mi àn preparât un zurament scherzôs, come un cartelon di lauree, dut scrit par furlan che o ai let dopo, vie pal rinfresc che o vevi organizât». I vevin scrit che e veve di zurâ «di no lassâ plui tal plat frico e polente», a vevin contât la sô storie ricuardant ancje che e jere rivade seconde, cuntun so toc, tal Festival da la cjançon furlane dal 2003. «In chê volte o vevi scrit une poesie par inglês che dopo e je stade musicade e voltade par furlan», e precise Eleanor che e va dilunc ricuardantle a memorie. Il titul “Une buinore di Mai”. Ma cemût aie fat a imparâ la marilenghe, i domandin. «O ai simpri vivût in piçui paîs, a Pagnà, a Terençan, cumò a Are, e achì cuant che tu jentris intune buteghe a cjoli il pan o il gjornal ducj a fevelin par furlan, tu lu imparis par fuarce». Eleonor, che cumò e à dôs citadinancis, chê taliane e chê australiane, e à finît di pôc un master di ricercje sui rapuarts interculturâi a Dublin, in Irlande, e la sô tesi e tratave da lis tradizions furlanis e in particolâr di cemût che a vegnin mantignudis vivis dai imigrâts furlans in Australie.
Valentina Pagani
ATUALITÂT – De Australie al Friûl............
Eleanor Callanan e fevele furlan cul acent inglês. Al è bielonon di sintî. «O capìs dut ma no stait a fâmi tabaiâ parcè che no rivi a fâ un discors dignitôs», d precise jê cun umiltât. A je nassude a Melbourne, in Australie, intune famee di origjin irlandese. Ma di simpri e à vût leams di altris bandis: «Lis mês amiis di scuele a jerin emilianis e une volte ur ai dit, prin di partî par un viaç in Italie, “cuissà se mi cjati cussì ben che o resti là”». Plui o mancul e je lade propit in cheste maniere. Eleanor e à cjatât di vore a Milan e daspò in Friûl, e fâs la “letore” te Universitât dal Friûl. E à sposât un om che al fevele “slâf” (come che e à dit jê) parcè che al à la mari da lis Vals dal Nadison e il pari di Flum. E je lade a stâ a Are di Tresesin, “in campagne, dulà che il celulâr al fâs fature a cjapâ”, e conte riduçant. E dopo 20 agns in Italie, e je achì in Friûl dal 1991, e je rivade adore ancje a vê la citadinance taliane. L’ultin dì di Zenâr di chest an e à fat il zurament di fedeltât a la Costituzion taliane denant dal sindic, Andrea Mansutti, e di tancj amîs rivâts par condividi cun jê chest moment tant spietât. «O vevi domandât di podê zurâ par furlan – nus dîs – ma mi àn dit che no si pues… E alore i miei students da la Universitât mi àn preparât un zurament scherzôs, come un cartelon di lauree, dut scrit par furlan che o ai let dopo, vie pal rinfresc che o vevi organizât». I vevin scrit che e veve di zurâ «di no lassâ plui tal plat frico e polente», a vevin contât la sô storie ricuardant ancje che e jere rivade seconde, cuntun so toc, tal Festival da la cjançon furlane dal 2003. «In chê volte o vevi scrit une poesie par inglês che dopo e je stade musicade e voltade par furlan», e precise Eleanor che e va dilunc ricuardantle a memorie. Il titul “Une buinore di Mai”. Ma cemût aie fat a imparâ la marilenghe, i domandin. «O ai simpri vivût in piçui paîs, a Pagnà, a Terençan, cumò a Are, e achì cuant che tu jentris intune buteghe a cjoli il pan o il gjornal ducj a fevelin par furlan, tu lu imparis par fuarce». Eleonor, che cumò e à dôs citadinancis, chê taliane e chê australiane, e à finît di pôc un master di ricercje sui rapuarts interculturâi a Dublin, in Irlande, e la sô tesi e tratave da lis tradizions furlanis e in particolâr di cemût che a vegnin mantignudis vivis dai imigrâts furlans in Australie.


text:
La detassazion des sumis corispuindudis ai dipendents lavoradôrs leadis aes incressitis di produtivitât dal lavôr, di cualchi an in ca e ven riproponude in maniere periodiche, patint però di une volte in chê altre modificazions normativis.
E je une tassazion agjevolade al 10% secje, in sostituzion de tassazion ordenarie Irpef che e je peade a scaions di alicuotis (minime 23% massime 43%) e al redit complessîf dal contribuent (efiet sume di ducj i redits cun tassazion plui alte a pet de tassazion dai redits singui).
Ai 29 di Avrîl di chest an, a son stadis publicadis lis modalitâts atuativis de agjevolazion pal 2014.
A son di podê subietâ ae impueste sostitutive dal 10% lis sumis erogadis:
– a titul di retribuzion di produtivitât;
– in fuarce di acuardis coletîfs aziendâi o teritoriâi;
– ai dipendents dal setôr privât (chei dal setôr public a son escludûts);
– ai dipendents che intal 2013 a àn cjapât un redit di lavôr dipendent no superiôr a € 40.000, al sporc dai premis di produtivitât dal an stes.
L’impuart massim di premis di produtivitât che su chei la aziende e pues aplicâ la impueste agjevolade al è di € 3.000 al sporc. A varan di fâ atenzion particolâr i dipendents che dilunc dal 2014 a cambiin datôr di lavôr. Se a fin dal an si cjatassin cun impuarts distassâts superiôrs ai 3.000 € a varan l’oblic di presentazion de declarazion dai redits par podê paiâ la impueste dovude.
Il singul dipendent al pues rinunziâ a chest regjim agjevolât domande par iscrit al propri datôr di lavôr. Di fat, in cualchi câs al pues risultâ no convenient aplicâ la detassazion al 10% pitost che la tassazion ordenarie Irpef. A son i câs là che il dipendent al cjape redits tant bas (par esempli plui bas di € 8.000 par 365 dîs lavorâts) che su chei l’efiet de detrazion di lavôr e anule ad implen la impueste al sporc dovude.
O i câs là che il dipendent al presente detrazions tant altis (cjamis di famee impuartantis pe presince di tancj fîs, o grandis spesis medichis o di ristruturazion) che di fat ancje in chest câs a anulin la impueste al sporc.
Intai câs che si à fevelât la tassazion Irpef e sarès pâr a zero, intant che la detassazion e sarès dal 10%: ve duncje che al conven no optâ pal regjim sostitutîf di tassazion dai premis di produtivitât e lassâju a tassazion ordenarie. ❚
✒ Marianninna Rocco, Responsabile Fiscâl CAF CISL Udin
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
I tais al gnûf statût di autonomie de Catalogne a pandin un stât spagnûl che nol funzione: 4 agns che il statût al jere fer li de cort costituzionâl, e infin e rive une sentence cuntune maiorance sudade che e conferme che la Spagne no acete di jessi plurinazionâl.
La societât catalane e reagjìs cumò in difese di un statût che insot insot al jere dome un compromès che nol veve contentât nissun, ni nazionaliscj catalans, ni moderâts, ni spagnoliscj, votât tal 2006 de maiorance dai catalans plui par oblic e par rassegnazion che par convinzion.
La prime reazion organizade, in pôc timp ma cun grant impegn e grancj mieçs, e je stade la sfilade di 1,1-1,5 milions di personis, ai 10 di Lui a Barcelone: une manifestazion ultramultitudinarie ma gjeneriche e ambigue, là che a àn dât la adesion cussì tancj ents politics, sociâi, culturâi, professionâi e v.i. che no àn podût nancje metisi dacuardi suntun manifest unitari e fin la dì prime si son barufâts su simbui, sprocs, bandieris e ordin di sfilade.
Cussì il significât di cheste manifestazion al è che i Catalans a disin di jessi une nazion, ma cence che a nivel politic si viodi un progjet vêr (o diviers progjets vêrs) di «nazion”: di fat tai ultins agns i partîts nazionaliscj catalans, a somein plui impegnâts a barufâsi intun zûc inutil cui nazionaliscj spagnûi, che no a imagjinâ e a costruî la Catalogne di vuê e di doman.
Di positîf e reste la dimostrazion di partecipazion popolâr e di capacitât di mobilitazion de societât catalane tal sô complès, che in timps come chescj e à dal straordenari: l’auguri al è che la atenzion e resti alte e che si trasformi in resonament e azion par rivâ a une Catalogne sovrane.
(Sandri Carrozzo)
TERITORIS – INTERNAZIONÂL. Lûs e ombris dal gnûf statût di autonomie............
I tais al gnûf statût di autonomie de Catalogne a pandin un stât spagnûl che nol funzione: 4 agns che il statût al jere fer li de cort costituzionâl, e infin e rive une sentence cuntune maiorance sudade che e conferme che la Spagne no acete di jessi plurinazionâl.


text:
Scuola secondaria di primo grado di Majano
Anno scolastico 2014/2015
Al pâr fin di strani che si puedi fâ simâl in a scuele, invezit i incidents son une vore in dutis lis etâts: un barcon lassât viert, un paviment bagnât... a puedin deventâ un malapiês e lassâ conseguentis ancje tantin validantis.
Ma come che si puedin prevignî tantis malatiis, cussì si puedin prevignî ancje tancj incidents domestics: ben alore di meti in sigurece la scuele, di tignî di voli i plui piçui, di vê un voli di rivuart pai viei, ma al è ancje impuartant di usâsi fin di fruts a stâ atents. Par chest o sin contents di presentâ chest video metût in vore par cure de Promozion de salût, che in forme divertente e vûl sensibilizâ fin di fruts a stâ atents a no fâsimâl.


text:
Mi plôf sui pîts
Mi plôf sui pîts
Cul cuiet dal lari e la tenarece
Di une cualsisei cjançon
Crituris (crepe)
Poi la bire dentri te scarpe Fûr de puarte I mûrs a mostrin ancjemò i claps I flums di soreli Corûts sui scûrs di bree. Trops rivino a contâ, di lontan? Tropis stradis Di cjalcine sclapade? E cuale sino nô? Nus pâr di cognossi Sul mûr masse passût dai ricuarts Il
Usgnot / Stasera
Si môf di stravint La sêt de plane Tai rivocs de criùre. Devant Sforadi Il sunsûr dai fros. Al cjarine il cîl [dal mont. La pipine di une poce A smire la lune Improibide Fintremai a glotile E secjale di
Compagn
A mi sarès plasût Restâ sot la linde Une tace poiade sul marcjepît Cuntun vin bon dismenteât Des mans lassadis a cirî Framieç des tôs Cuessis, mi sarès plasût Sbatisi i coions de machine Che e passe e pivet e rît e cjale e Nus tire forsit daûr Cumieris di
O pûr Avrîl
Lunis La place vueide Il bar sierât I colomps che puartin ator Il frêt [jenfri i veris Di


text:
La scuvierte de proprie sessualitât e je une tape une vore delicade par ducj. Ma e pues deventâ inmò plui dificile se tu sês un frut dal Friûl che, tun passât no tant lontan, intune societât rurâl dispès condizionade di une cierte maniere di intindi il “pecjât”, al scuvierç di no jessi come i siei compagns di zûc e al tache a fâsi tantis domandis.
Al scomence cussì “Parcè?”, chest al è il titul dal romanç publicât tal Novembar dal 2010 di Roberto Ongaro, “furlan che al scrîf” che, no cate che al vedi cjapade in tarde etât il troi de leterature, al pues ben svantâ 2 premis (“Il Muc” e “Crete vierte”) e une segnalazion (“Il Var”, traduzion de “Il Varmo” di Ippolito Nievo”) al premi Sant Simon, altris ricognossiments e une vore di publicazions tra romançs, contis, poesiis, traduzions e oparis teatrâls.
Luzian al è un omosessuâl aromai anzian che une dì, denant di un çoc che al art e di un gjornalut rivât par pueste, si fâs cjapâ dai siei ricuarts e al ripercor la sô vite, tacant propit des primis esperiencis di frut e di fantat, traviers il dificil percors de acetazion di se e il so rapuart prime cu la famee e po cu la societât.
Un teme intrigôs, che Ongaro però al fronte cun rispiet, cun chê di scjavaçâ la discriminazion. Al è un libri di lei cence chei prejudizis, che magari cussì no, a menacin ancjemò in dì di vuê cui che al ven definît, ben che e vadi, “difarent”.
Te note dal autôr che e vierç il libri, si lei: «Lis disferencis a son lis notis che a rindin armoniche la sinfonie dal creât. A son i colôrs de pâs tal segn di Sant Marc» al scrîf Ongaro. L’autôr al conferme ancje l’ûs di une lenghe furlane origjinâl e cui che nol à tante pratiche cu la leture, al cjate confuart tun glossariut da pît dal libri, che al jude a capî miôr cierte terminologjie cence scugnî cjoli il vocabolari.
Il libri, come la plui part di chei scrits di Ongaro, al è publicât in propri, ven a stâi cence une cjase editore daûr: chest al lasse un tic di marum par vie che nol è facil di cjatâ.
Par informazions o podês contatâ l’autôr che al è a stâ in vie Trieste, 14 a Maian 33030 (UD).
Redazion
LA FABRICHE DAI… LIBRIS – Luzian si domande “Parcè?”............
La scuvierte de proprie sessualitât e je une tape une vore delicade par ducj. Ma e pues deventâ inmò plui dificile se tu sês un frut dal Friûl che, tun passât no tant lontan, intune societât rurâl dispès condizionade di une cierte maniere di intindi il “pecjât”, al scuvierç di no jessi come i siei compagns di zûc e al tache a fâsi tantis domandis.


text:
Cul gnûf an, La Patrie dal Friûl e à inviât la sô pagjine Facebook. Un imprest par difondi il gjornâl, ma ancje par incuintrâ e dialogâ cui letôrs e cu la int che e frecuente il social network. E cussì al capite di incuintrâ cualchi realtât interessante…
Il non al sarà un tic volgarut, ma cun su par ju 6500 “like”, la pagjine Facebook “Brute di muse, biele di buse” e je une des plui viodudis dal social network che i plâs di plui ai talians (e ai furlans). La formule e je semplice: fotos e vignetis umoristichis, mûts di dî par furlan, link di notiziis dal Friûl, cualchi “status” cun domandis o provocazions. Pe plui part fats in marilenghe, come lis rispuestis ai letôrs che al dà il gjestôr, che o vin intervistât.
–––
Mandi “brute”, o forsit o varès di dî “brut”: cui sêstu, ce fâstu?
O soi Pieri (nol vûl meti il cognom, n.d.r.) di Udin, o ai 22 agns e o studi leç a Triest.
–––
La tô pagjine mi pâr che e ven fûr de esperience di une atre par furlan: “A vûl bighe e no cjavei”, isal cussì?
Vere: par un periodi o soi stât un dai aministradôrs di “A vûl bighe e no cjavei” (che o jerin plui di 20), ma mi soi stufât parcè la pagjne e je discjadude: masse tetis e cûi e masse politiche tratade in maniere superficiâl e partesane. O ai sielzût il non “Brute di muse, biele di buse” propite par vie dal sucès di “A vûl bighe”. Il non al è un tic volgarut, ma a ‘nt volevi un che al atiràs la atenzion e al fasès fâ une ridade, ancje se i post che o publichìn no son tant volgârs. O dopri il plurâl parchè che dentri de pagjine o sin in 5, jo e altris 4 (3 de provincie di Udin e une di Gurize), che mi dan une man, massime cuant che o soi vie.
–––
Trop timp ae la tô pagjine e in trop timp atu tirât sù passe 6000 adesions?
La pagjine la ai fondade il 6 di Avrîl di chest an, duncje o vin une medie di 50 “mi plâs” in dì (se no ai sbaliât i conts).
–––
Cemût selezionistu lis batudis o i link? Cuâl aial vût plui sucès?
Tantis voltis no fâs altri che cjapâ alc che mi plâs e voltâlu par furlan, altris voltis a son invenzions “origjinâls”. Di sigûr il post che al à vût plui sucès al è stât la cjartute de Europe viodude dai furlans; o vevi viodût un post simil “l’Europa vista da un veneto”, e o ai dite: “fasìn une cjartute ancje par nô furlans!”. O vuei precisâ che chel post alì, come ducj i miei post, no vuelin jessi ofensîfs viers di nissun, ma dome spiritôs o matarans.
–––
A viodi la pagjine, tu tu sês sensibil a lis problematichis dal Friûl, isal cussì?
O ai inviade la pagjne propit par vie che o volevi creâ un pont dulà incuintrâsi su internet pai furlans, cence colôr politic (une regole e je “no politiche!”): un cjanton par fâ dôs ridadis, ma ancje ogni tant par cjapâ cussince dai argoments impuartants pal Friûl, soredut la tutele de lenghe. Insome: cu lis monadis di ridi si otegnin i “mi plâs”, cussì che dopo, vint une base avonde largje di personis che ti seguissin, si puedin frontâ ancje argoments plui seris.
–––
Ce idee ti sêstu fat dai furlans, cjalâts di Facebook?
Propite viodint i coments de int (6500 personis ti dan une idee avonde clare de societât furlane di vuè) o ai gjavât fûr cualchi conclusion: 1) tancj furlans, soredut zovins, a àn voie di vê une identitât furlane e di fevelâ par furlan, plui di ce che si crôt; insome no je vere che no ur interesse 2) in tancj i tegnin a la tutele de lenghe e al insegnament a scuele, ancje se nol mancje mai cualchi “bastian contrari”. La mê impression e je che sui media locâi si da masse impuartance aes posizions anti-furlanis e pocje a chês pro-Friûl, che a son la plui part.
–––
No tu scrivis malon par furlan, dulà âstu imparât?
Jo o soi di marilenghe taliane. Il furlan lu ai imparât a scuele, al Stellini di Udin, in gracie dai compagns di classe che a vignivin dai paîs. A scrivilu, ancje se no ben a scuare ma purpûr avonde ben, o ai imparât di bessôl, leint libris in marilenghe (in particolâr “Prime di sere” di Sgorlon) e altris publicazions (come “Alc&cè” o lis pagjinis in marilenghe dal “Messaggero Veneto” e de “La Vita Cattolica”).
–––
A part la tô, cualis sono lis miôr pagjinis/profîi dai furlans su Facebook?
Di sigûr o met la vuestre “La Patrie dal Friûl”, che e à simpri biei articui e bielis fotos. Purtrop, ancje se ben struturade e pensade, no rive a vê ce tancj fans come la mê: par chest, come che o disevi prime, o ai adotât la politiche de “anime goliardiche”, cussì ti ven daûr la int. Il stes motîf parcè che “Natale in India” al tire sù plui bêçs di un film impegnât…
–––
Daûr de tô esperience, il furlan funzionial duncje ancje su internet?
Al funzione benon: tantis voltis miôr che no chel fevelât! Di fat a son in tancj (soredut zovins) che si interessin al furlan o lu stan imparant, ma che no olsin tabaiâlu in public par pôre di dî strambolots; une categorie di personis che e je largje, e pûr no fevelant e à gust di scrivi par furlan. Jo o cognòs diviers di lôr che no olsin cjacarâ par furlan, ma che su Facebook o vie sms mi scrivin simpri in marilenghe! In definitive, di sigûr Internet e Facebook a àn fat dome dal ben al furlan e, o torni a dîlu, massime tra i zovins. ❚
✒ Dree Venier
Une pagjine goliardiche, ma che covente par pandi alc di plui seri............
Cul gnûf an, La Patrie dal Friûl e à inviât la sô pagjine Facebook. Un imprest par difondi il gjornâl, ma ancje par incuintrâ e dialogâ cui letôrs e cu la int che e frecuente il social network. E cussì al capite di incuintrâ cualchi realtât interessante…


text:
6. Identitât e universalitât in Gjesù di Nazareth
Il Gjesù che o cognossìn dai vanzelis al mostre une vore di aspiets che lu “identifichin” come un mestri spirituâl dal popul di Israêl:
1) Gjesù al è un non ebraic (Jeoshua –> JHWH JASA).
2) Al è nassût intune famee ebraiche probabilmentri di dissendence davidiche e sacerdotâl.
2) Al a vût une educazion religjose ebraiche, al fevele l’aramaic ma al cognòs l’ebraic. I vanzelis nus contin che di sabide al lei la Bibie (Isaie) inte sinagoghe, e le spieghe a la int.
3) Al vîf in Galilee e in Judee, ancje se al somee che al sedi lât ator (par esempli in Egjit).
4) Al fevele dai profetis, de Leç e dal Diu di Israêl.
Dongje di chescj aspiets di identitât ebraiche, Gjesù di Nazareth al presente une serie di carateristichis “universalistichis” che lu àn puartât a scuintrâsi cui dirigjents ebraics e romans:
1) Al è contrari a dutis lis regulis de Torah che a rivuardin la puritât: “Nol è nuie che al sta fûr dal om e jentrant lu pues contaminâ; a son lis robis che a vegnin fûr dal om che a puedin contaminâlu” (Mc 7,15).
2) Al somee sostignî une vision teologjiche messianiche, indulà che un dissendent de famee dal Re David al salvarà Israêl, come che al à fat il Re dai Rês Ciro e Alexandros il “fi di Zeus”.
3) Al à une vision teologjiche une vore dongje ai libris di Enoch, che come che o ai bielzà dite a son seont me stâts influençâts de teologjie mazdee e zoroastriane.
4) Al somee cognossi il mont grêc e in particolâr il teatri grêc (viôt la peraule “ipocrite”, ‘che si compuarte come un atôr’); cualchidun al à dite che cuant che al coventave al jere bon ancje di predicjâ in grêc.
5) Al à fevelât di compassion e di amôr ancje pal nemì, concets che al samee che no esistessin in Israêl e intal mediorient antîc, ma che a jerin bielzà stâts predicjâts plui di 400 agns prime in Indie dal princip Siddharte, cognossût tant che l’iluminât. (al va indeant) ■
Franc Fari – de Universitât dal Friûl
RIFLESSION – 6. Identitât e universalitât inte Bibie............
6. Identitât e universalitât in Gjesù di Nazareth


text:
Americhe centrâl
La Americhe Centrâl e je il toc centrâl dal continent american, jenfri il Messic (logât te Americhe dal Nord), e la Colombie (te Americhe dal Sud). Une carateristiche uniche di chest lûc al è il fat di jessi un puint jenfri lis dôs Americhis e tal stès timp une aree di passaç jenfri i doi oceans, l'Atlantic e il Pacific, par vie de presince dal canâl di Panama.
I paîs che apartegnin ae Americhe centrâl a son:
StorieModifiche
La dominazion europeaneModifiche
Fin te Ete di Mieç in cheste regjon e jere popolade de civiltât Maya; dal inizi dal XVI secul fin ae fin dal Votcent e fo dominade dai spagnûi. I efiets di cheste dominazion si sintin ancjemò al dì di vuê: la lenghe fevelade in scuasit ducj i paîs al è il spagnûl, e la religjon e je chê catoliche. Ancje la composizion de popolazion si je profondementri modificade: dai amerindis si messedarin i blancs europeis (spagnûi, inglesis, francesis e olandesis) e i neris puartâts de Afriche sicu sclâfs par lavorâ tai implants.
La egjemonie des Stâts UnîtsModifiche
Al dispiet de realizazion de indipendence, tai prins decenis dal Votcent, i paîs de Americhe centrâl no rivarin a vê stabilitât e sigurece. La storie di une vore di chescj paîs e je stade segnade da regjims autoritaris, colps di stât e vueris civîls. A scomençâ dal XIX secul si je afermade te aree la influence dai vicins Stâts Unîts di Americhe, che a àn fuarts interessis economics, politics e militârs te regjon. I USA a àn costruît il canâl di Panama e son intervignudis diviersis voltis par condizionâ lis politichis dai paîs de aree.